text:
Ndai ga baw hte seng nna, Jinghpaw Wunpawng shani yawng sung sung myit ging sai. Gap hkat jahkring ai nga yang, grai simsa ngwi pyaw wa na zawn nga ai rai tim, anhte Wunpawng sha ni a matu grau grau hkrat sum wa ai lam she byin wa nga ai. Alang hte alang simsa lam bawng ban ai ten hta, Myen gaw n gun kaba hte htu anin wa ai hpe mu nga ai. Grau ahkyak ai shara de madu la wa ai. Akyak ai shara kaw lung tsap nna, grau grau htim gasat wa ai. Simsa lam bawng shagu grau kaba ai hpyen n gun, grau kaba ai laknak, n bungli, shing ja bawm hte dip gamyet gasat wa ai hpang jahtum February (4) ya shani bawngban ai simsa lam a majaw, Laiza hpe shing grup nna, Myen dap ni hpe shara jahkrak da ya ai zawn rai mat nna, Laiza Ginjaw Rung hpe Myen a lata lahpan kaw bang kau ya ai zawn she rai mat sai.
Bai, Uru Seng Maw Dap Ba (2), Dap Dung (6) ni a up hkang ai ginra na seng htu seng shap mai ai ginra ni yawng, Myen ni a lata de htawt bang kau ya mat wa sai majaw, galaw lu galaw sha nga ai mung masha ji n ban ni grai myit n pyaw mat ai, grai myit daw ai mung masha ni mung nga ma ai. Mung masha ni gaw Shanglawt ni a matu, Mungdan lu na matu n sim nsa akyu hpyi nga ai rai tim, Ginjaw Salang ni gap na ahkang n jaw ai majaw, Dung (6) hpyen hpung ni, Myen ni hpe padang dip la na malai, shada ahpum shakram hkat nna, Dung (6) ginra hpe ap kau manu ai. Uru seng maw ginra yawng Myen hpe ap ya kau masai. Mung masha n kau mi myit daw nna akyu gara hku matut hpyi na pyi n chye mat ai ni nga ma sai. Kaja wa hpyen hpe hpyen hku mu nna, gap gasat na ahkang lu ai rai yang, n dai zawn dap ginra ni myen hpe shayaw kau na lam nnga ai. Dap (6) ni a share shagan ai magrau grang ai hpe mung shawa yawng mung chye ai. Kam ai re.
February zahapwng a hpang, Putao, Sumpra Bum lam, Sam Mung lam, Danai Hugawng lam, Pang Wa lam, Laiza makau grup yin de mung Myen ni gaw n gun kaba jat da lu masai. Anhte a shanglawt ni gaw myen salang ni a ga madat nna, nga ai shara kaw na n mai shamu ai. Padang dip la na shara kaw pyi n mai gap ai majaw, shalai kau ra ai. Anhte a Shanglawt ni a matu hpa baw amyat lu la saga ai i? Bawngban shagu Myen ni a matu gaw amyat, myu sha ni a matu gaw a sum hkrai rai na malai, n bawngban yang pyi grau kaja na n hten. Rai yang, simsa lam nra yang mung Myen gaw Jinghpaw ni simsa lam hpe n ra ai ni rai ma ai nga na mung masa amyat htuk mungkan de n dau na ni rai ma ai. Dai majaw mung masa bawngban na gaw galoi mung ra ga ai ngu nna, shapoi n htawm anhte Jinghpaw hte sha n re, myu bawsang ni yawng lawm ai, UNFC hku she bawng sa wa na hpe ra sharawng ga ai ngu nna, shalai dat ra ai. UNFC gaw myu baw sang ni, myit langai, yaw shada ai lam langai, ahkaw ahkang langai sha byin wa lu na matu, ningpawt re majaw, Myen ni grai hkrit ai re. Anhte bawsang ni yawng n dai UNFC hpe grai ngang kang hkra gaw gap ra ai. N dai UNFC a majaw, lani mi myen mung gaw jet ai munghpawm byin tai wa mai ai re majaw, Myen a ladat gaw, n dai UNFC hpe lu hkra jahten mayu na mara ai. N gup hte she simsa lam ra ai zawn, myit hkrum ai zawn nga tim, UNFC hpe ayai aya, dum bru, dum bra, rai hkra galaw kau mayu nga ai hpe anhte tau nna chye da ra ai.
Dai majaw gaw, Myen ni shara kaja de n-gun kaba jat da mai ai gap hkat n jahkring ai sha, anhte shara kaw kadai hpe mung n yen ai da hpran tsap nga let, simsa lam bawngban na matu, UNFC hku nna hkrai bawngban sa wa yang gaw anhte myu sha ni a matu, grai htap htuk kaja na re ngu ngai langai a ningmu hpe shapraw dan nngai. Myen mung shanglawt lu ai hpang kaw na dai ni du hkra a mahkrum madup hpe yu jang Myen tsun ai hpe galoi mung n mai kam ai. N-gup kaw na simsa lam tsun tim, Jinghpaw myu sha ni hte simsa lam hpe lai sai ten, ya ten hte htawm hpang galoi mung n ra ai ni re. Shamyit kau na chyu she ra nga ai ni re majaw, UNFC n gun grai kaba wa nna kaning nan n di lu ai shani she, myu bawsang ni hte jet ai simsa lam la mayu wa na ma ai.
Laiwa sai ten lut daw a shinggan kaw naw re ten hta, “n tara ai lam yawng hpe gum lau kau mu” nga Democracy rap ra ai tara hpe n ten kaw noi da ai majaw, mungkan shara shagu na Hpa jan Mau, nya Jan Mau lu ai shagrau kum hpa law law hte Democcracy Mu Nu Jan mau hpe gup la lu ai, Ma Kaw jan hpe mung Myen re majaw nmai kam sai. “Ntara ai lam ma hkra hpe gum lang kau mu” nga tsun lai wa sai rai tim, dai gaw shi tara shang atsu ya masha rai n rai yang tsun ai she re. Bai shi a myen myu masha ni a matu tsun ai she re majaw Democracy mu nu mying me she lu tim hkum kam. Anhte a matu n lawm ai. Anhte Wunpawng sha ni hku nna, shi hpe ya mung, htawm hpang de mung hkum myit mada. Shi tsun ai ga nga ai. “Atsu ya hpe shingdu dat nna, Jinghpaw ni a maga tsap na gaw n tsun ya lu ai. Ngai la ma Jinghpaw ni maga tsap nna tsun ya yang Hpyen atsuya ra na i?” da. Ndai ga hpe na ai hte shi hpa baw re, kaning re masha re ngu ai hpe anhte chye la ging sai. Democracy mu nu langai gaw, dai ni ra nna, waw ra ni n ra nna ngu tsang ai majaw, nkam tsap ya ai. N kam tsun ya ai” ngu na lam nnga ai. Kadai gaw kadai hpe n tara ai hku dang sha dip sha nga ai, roi sha nga ai hpe yu nna, n tara dang sha hkrum, dip sha hkrum nga ai wa maga de tsap nna, rap ra ai lam, tara ai lam maga hku tsap nna, tara rap ra ai hku makawp maga tsap ya na matu sha ra ai. Dip sha hkrum nga ai, n tara ai hpe chye nga ninglen, maga mi de na n ju n dawng na tsang ai majaw n tsap ya lu ai ngu ai gaw, Democracy mu nu langai a myit masin n re. Jinghpaw Wunpawng sha ni n tara sat nat hkrum sha nga ai mu nga ninglen, hpyen atsu ya shangun yang she, Shanglawt ni kaw na hpyi shawn wa yang she shang garum na ngu ai gaw, masha shagu mai galaw ai lam sha re.
Ndai ni hpe maram yu ai shaloi gaw, Ma kaw jan gaw, anhte hte jinghku ndaw ai, kahpu kanau mung n daw ai, anhte matu kachyi mi mung myit ai wa nre. Kawa a ga sadi majaw, prat tup tsin yam hkrum sha nga ai ni hpe dang lu ai maga hku nna, garum la na ngu n myit ai. Dai majaw Wunpawng sai jet ai wa Ma kaw jan hpe kachyi mi mung hkum myit mada. 2015 ning ra lata poi hta Gumsan magam byin n hten nga myit mada nga ma ai. Gum san magam byin tim Wunpawng sha ni matu gaw kaga mi n shai na re. Gumsan magam mung nmai byin sai. Hpa majaw, Wunpawng sha ni a Me tset kawp n lu mai sai. Wunpawng sha ni myit hkrum let Karai Kasang jaw ai atsam hte matut nna gasat sa wa jang, anhte a awng padang Yehowa Karai Kasang gaw awng dawm jaw na re.
Myu hpe tsaw ra let,
Agu Namti
Agu Namti
By JPKS


c: text/html

text:
> Masat (5) Dap Ba Ginra Tingnyit Hte Lungja Kawng Kaw Gasat
August 25, 2012 at 8:53 AM
August 24 ya hta Wunpawng Mungdan kata Manmaw Ginwang Laiza lawu Munglai hka nam Sam mare Tingnyit de lai lung wa ai myen asuya dap Hk-M-Ya (438) ni hpe tinang KIA masat (5) Dap Ba npu masat (3) dap dung na KIA pawng hpawn dap ni jahpawt daw 5:40am daram hta tingnyit mare makau kaw bawm majan hte hkap dem gasat ai hta myen asuya dap maga na yawm htum marai (10) jan hkrat sum mat ai hte marai (20) ram hkala hkrum mat ai lam na chye lu ai.
August 24 ya hta sha Wunpawng Mungdan kata Laiza lawu Munglai Hka nam Lungja Kawng de lai lung wa ai myen asuya dap Hk-M-Ya (601) npu na dap ni hpe tinang KIA masat (5) Dap Ba npu na MHH hte pawng hpawn dap ni bawm hte hkap dem gasat ai lam na chye lu ai. Myen asuya maga na yawm htum marai (10) ram hkrat sum mat ai lam na chye lu ai. Ndai majan lahkawng hta myen asuya dap maga na hkrat sum mat ai marai (20) jan re lam matut na chye lu ai.

robotstxt: allowed

filter: keep


text:
Category: KNG TV
KIO Policy Jasan Ra!
Jinghpaw ni hpe shawng mu tam ai wa
UNFC gawngkya ai KIO majaw kun?
W.P Hka Nan de sit wa sani?
Kachin Rehoboth! (MYIHTOI GA)
KIO laknak n jahkrt na ndau hta J.W nkau a htang shana ningmu
Wp Mungdan Shanglawt Hpung KIO gaw, Myen hpyen asuya matsun ai hku, September praw 1 ya shani, laknak n jahkrat ai sha, laknak n ap na lam,...
KIO Ndau Shabra Laika, August 30 2010
September praw 1 kaw nna laknak jahkrat shangun ai Myen Hpyen Dap Asuya a matsun hpe Wunpawng Mungdan Shanglawt Hpung KIO gaw laknak n ap na...
Hpang Jahtum KNG TV Shiga
Gabu gara hkap tau la ga ai
...
Share
...


text:
Dai hpawt daw Hpakan lungseng maw, Mashi Kahtawng e ‘Tsaban 21 Panglong Zuphpawng’ hte seng nna galaw nga ai shawa hpawng de Myen hpyen ngu sawn lu ai mungshawa hking hte laknak hpai masha 23 maja shang wa nna dingbai dingna jaw wa sai.Hpakan ginwang nawku hpung hkum hkra, htunghking hpung hte buga shara shagu na myit su salang 90 daram hte Mashi Kahtawng Hkalup Nawku Jawng wang e ‘tsaban 21 Panglong hta Hpakan sut nhprang hte seng nna zuphpawng’ galaw nga ten ndai zawn sa dingbai dingna jaw ai re lam poi shabyin shatai ai ni tsun ai.
‘Myen ga’ ga let mungshawa hking dagraw rai sa wa ai laknak hpai masha ni hte seng nna, zuphpawng woi awn galaw Mungshawa Zinlum Hpung (Hpakan) a ningbaw Sara Lamawng La Tawng ya na zawn Jinghpaw Shiga Dap KNG de tsun ai.
“Marai 23 re. Raitim shanhte buhpun palawng gaw mungshawa hking re. Mungshawa hking ngu hta anhte Hpakan na ye-ma-se ni hta grau sawng ai buhpun palawng hte sinak laknak hte hkrak rai sa wa ma ai. Shanhte gaw shiga lu ai majaw sa jep ai re nga tsun ai. Jep mayu yang jep mu nanhte myit sha re ngu yang shanhte kaw na hpyendu wa gaw pru mat wa ai. Du nga tim hpyen hking hte n re. Ginsup ai kaw bu ai labu kadun hte.”
Dai laknak lang ai ni a sat lawat hte tsun ai shaga ai hpe madat maram yu yang, Hpakan e nga ai Myen hpyendap na re ngu hkrak tup lu tsun ai rai nna, ndai zawn re zuphpawng hpang e n lu galaw hkra sa jahkrit shama ai re nga Sr. La Tawng tsun ai.
Mungdan ting madi shadaw garu nga ai ‘Tsaban 21 Panglong Zuphpawng’ hte seng nna galaw ai mungshawa ni a zuphpawng hpe ya na zawn laknak lang wuhpung langai sa jahkrit ai lam hpe ahkyak la ya na matu, Hpakan Amyusha Zinlum Hpung ni kaw nna bawngban sa wa na re lam shi matut tsun ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
(Ndai bat mitup gaw NZ mung dan hta Maori ni a laika ga masat bat re)
Mungkan hta ndum shami mat mat wa ai amyu ni lawlaw wa rai nga ai,tinang a lamu ga ni mat mat n-na masha ni ndum ai sha gayau mat wa let ndai mung kan hta n-dan dawng mat wa lu ai amyu ni law law wa rai nga ai, gasha dawn u.s mung dan na red indian masha ni zawn re .
Dai hte maren ndai NZ mung dan a jau man rai nga ai Maori myu sha ni mung shan hte a Aotearoa ngu ai mungdan hpe shamat kau ai amyu ni rai nga ai.hpa majaw shan hte ni tinang a mying shing teng hpe sha mat kau wa nga a ta, Maori ni gaw nz mung dan hta shawng nga ai amyu ni re , lai wa sai ten shan hte a makam gaw nat jaw re lai li lai ka nlu ai hpang daw de sasa na sara ni lai ka galaw ya ai majaw lai ka lu ai ni re,
Maori ni gaw mung kan hkalim ai(sha u ing) lam hpe chye ai amyu ni re,bai na shan hte ni gaw tinang a labau ni hpe ngup ga hte tsun galen hkrat wa ma ai ,bai shan hte gaw hpun sum la tawk ai lam hta grai sharawng ma ai, tinang a gaji gawoi ni a lau ni hpe dai tawk da ai hpun sum la ni hpe yu let chye ma ai, Marae ngu ai dum nta ni hta amyu htung hkring hte sen gai lam ni hpe tsun ja hta ma ai .dai marae nta gaw anhte j.w nta hte loi bung ai galu yang re rai nga ai ,dai marae nta ni hpe grai shagrau hkung ga ma ai htunghkring poi zawn re ni hpe dai shara hta ga law ma ai.
Tsa ban 19 hpang daw de gaw European masha ni shang bang wa ai kawn shan hte a lamu ga ni hpe si mani ai ladat hte zing la hkrum sai. masha sai gayau mat wa ai hte ahkaw ahkang ni hkrat sum mat ai .dai zawn shning lawlaw ndum shani majoi nga pyaw shalai kau ma ai dai hpang Maori ni hte shan hpraw ni sha da gasat ga la hkat ai hpang 1840 feb 6 ya hta Waitangi ngu ai shara hta lahkawng ma ga na masha gaba ni ta mast htu let sha zim kau ma ai.Dai gashaka laika gaw a tsawm sha lachyum byan da ai lam nga ai maori ni gaw english ni hpe dai ni du hkra shan hte ni a lamu ga hpe masu la da ai ngu hkam la da ma ai, bai nz mung dan hpe english ni up hkang na lam hpe myit hkrum ta masat htu da ma ai ,
english ni gaw shan hte hpe pyaw pyaw tawn da ma ai dai lam ni hta shanhte gaw pyaw taw nga mat ai .Rai tim dai ni maori myu sha ni gaw shan hte a lam ni hpe bai nhtang gaw gap nga ma sai amyu htung hkring lai li laka ni hpe gaw sha rawt da lu ma sai ,asuya mung shan hte hpe shgrau sha tsaw da ma ai , maori ga hpe mung dan a no.2 rung ga hku jai lang ai maori laika hpe subjet langai hku sharin ai shan hte a lak san dakkasu ni nga ai hte mungdan a amyu sha mahkawn hpe maori hku mahkawn ngut jang she english hku mahkawn ai .parliament hta Maori party gaw no.6 kaw rai nga ai.
Dai ni shing gyim ahkaw ahkang hpring nga ai mung dan na lamu ga ma du ni ndai zawn re simani ai ladat hte dawn hkrum nga ai ,masha gaw pyaw jang yawng hpe malap kau wa ai baw remaori ni mung shan hte majoi nga shalai ai ma jaw shan hte a shing teng amying hpe shamat kau sai re , dai ni anhte j.w shani mung ga ra de du mat wa na kun myit yu hpa rai nga ai , nlaw nla re ai hte masha ni a la pran mahkoi wa nmat wa na kun? dai ni j.w shani gaw satan a zing ri ai lam ma jaw anhte hta rawt malan mayu ai myit naw rawng nga ai lama na sim sa ngwi pyaw wa yanggara hku rai wa sa na kun? du na ten hpe myit shing ran let shakut shaja sa wa ngu yawng hpe ga saw dat ai rai.
Hpaji byeng ya a npawt gaw karai kasang rai nga ai, jinghpaw wunpawng shani yawng hpaji lamhta kung hpan wa mu ga .
Trump: No Salary for Me as President.
5 hours ago


text:
Myen a labau hpe ntsa lam yu ding lik yu yang moi chyeloi nhkoi shan hte a hkaw hkam ni a prat kaw na ya dai ni du hkra gara prat hta rai tim ngwi pyaw sim sa lam hpe nmu lu nga ai.
Shan hte a myit kraw lawang mung dingman ai tengman ai lam hpe nchye hkan ma ai shada ah rawng kashun lahkum kashun ai lam chyu rai ma ai. English colony prat na lawt na matu Japan hpe sa woi wa ai , japan mahtang English hta grau mazut jang English hte bai pawng na japan hpe gasat ai shan hte a mung dan labau ni hta gaw shanhte hkrai shakut ai ma jaw shang lawt lu ai zawn hku na labau hpe magap masu kau ma ai grau na gaw bum nga masha ni a labau ni hpe sha prai kau mayu ma ai.
Ya dai ni na ndai ten hta rai tim shan hte a myit jasat ni gaw magyi magaw rai nga ai , sinna mung dan ni hte nmai pawng jang miwa kaw kap ,miwa hte nau nhtuk wa jang sinna maga de kap rai madu a lagaw madu nlu tsap ai amyu ni rai ma ai.
Anhte N.N laika hpe hti yu ai sha loi K.K gaw Ah braham hpe myu matu jaw na ngu tsun ai sha loi shi hku na chyena shut kau ai hpe mu lu ai ,hpa majaw nga yang shi a madu jan sara madaw asak kaba sai majaw rai nga ai. Dai majaw shing gyim myit hku na sawn la let sara a lashi num (mayam num ) kaw shang let myu matu shakap la ai lam myit sha praw ma ai .Mayam num mung kasha sha ngai ya sai re majaw sara hpe n-gawn n-sawn di wa ai dai majaw sara gaw madu wa a ahkang aya hte sara hpe adip arip di na gau sha praw kau ai. Rai tim K.K a ga ndat gaw shan kaw dik wa sai hte kasha Isak hpe jaw ya sai.
Hpa baw hpe tsun mayu ai ta nga yang K.K gaw shi jaw na ngu tsun da ai hpe anhte shing gyim msha myit hku na madu ra ai hku galaw chye ga ai, de a marang e dai ni Ahbraham a mtu mara rai nga ai Isrial myu sha ni hte shi a mayam num kaw na myu matu ahrab ni gaw dai ni du hkra n-hkrum nra ma ai. Karai kasang gaw shi a myit ra ai lam hta hkan sa na hpe ra sharawng nga ai, raitim anhte shing gyim masha ni madu myit ra ai hku ga law wa ai sha loi mung ahkaw ahkang jaw nga ai rai tim madu kaw na sak jaw kau ra ai lam ni gaw grai law nga ai.
Anhte J.W sha ni mung K.K a chyeju hte sha htum mat maw sai kaw na hkye hkrang la ai hkrum sai, K.K gaw J.W sha ni hpe ndai mung kan kaw na htum mat na hpe nra ai majaw sinna ga na sasana sara ni hpe dat ya sai, anhte Karai a mung ga lu ai ni rai sai ,htung hkring laili laika lu ai ni rai sai ,manu dan tsawm htap la ai lamuga hpe jaw ya sai. Dai ni K.K gaw anhte myusha ni a ntsa shi a yaw shada ai lam nga ai dai majaw mungkan hta masha law dik ai Miwa hte Gala mung lapran kaw anhte hpe shara jaw ya sai .
Ndai zawn re mungdan kaba ni a lapran kaw shi a ninghtoi, mung dan gaw de na matu myit mada nga ai. Dai majaw K.K hpe chye chyang ai English ni gaw 1947 ning ten hta anhte J.W sha ni hpe lak san mung dan jaw na lam tsun sai re. Rai tim dai ten hta na anhte a jiwa ni a myit sawn daw dan shut kau dat ai a marang e dai ni anhte J.W myu sha ni hta sak jaw kau ra ai lam ni grai law mat sai. Karai kasang gaw awmdawm shanglawt jaw na ngu ai hpe anhte amyu ni hku na lata la ai gaw munghpawm hpe lata la kau sai hku re de a akyu gaw dai ni nang ngai yawng mu chye nga chylu rai sai.
Dai ni na ten anhte J.W sha ni a Mung masa hpyen masa ni hpe bai yu ai shaloi K.K gaw anhte myu sha ni hte rau rai nga sai,dai ni shi a nsen hpe chye na ra sai, shi a myit ra ai lam hta chye hkan nang ra sa ga ai.K.K gaw nteng nman ai hte nshawp nkap ai ni kaw na anhte hpe gran la mayu sai anhte hpe lak san shaman chyeju jaw nga sai hpe anhte yawng dum ra sai anhte a nsen langai sha, nsam langai sha rai ra sai anhte myu sha ni myit hkrum ai hte K.K kaw manoi manat let K.K jaw ya ai awmdawm shanglawt ai hkanan mung hpe madu shang sha sawa ga ngu ................
Trump: No Salary for Me as President.
5 hours ago


text:
Tsaw ra ai N.Z du J.W myu sha ni , Mungkan shara shagu hte kanu mungdan hta sha nu nga ai J.W myu sha ni yawng hpe ga saw lajin dat ga ai. KIO kawn woi awn nga ai PADANG HKRUN LAM hta aung padang dip la lu na matu karai kasang kaw anhte ja ja akyu hpyi ra ga ai ,dai majaw madu du nga ai sha ra kaw lani mi 3 lang nhprai ai sha akyu hpe ga ngu gasaw la jin dat ga ai.
Kyu hpyi na aten Manap 6:00 Am shani kang 12:pm hte shana de 6:pm
Akyu hpyi na lam
- PADANG HKRUN LAM HPE KARAI KASANG WOI AWN YA NA MATU.
- NING BAW NI KARAI KASANG KAW NA NYAN HPAJI LU LA NA MATU HTE MYU TSAW SHARE SHA GAN NI A MA TU.
- KARAI KASANG A MYING NING SANG HTA J.W SHA NI GRAU NA MYIT HKRUM GAHKYIN GUM DIN WA NA MATU.
- HPYEN HPRAWNG TSIN YAM NI A MATU.


text:
w.p myu sh ni e
Partners relife a lam
Tsaw ra ai mai gan Mung dan ni hta du taw nga ai J.W sha ni hpe ga saw lajin mayu ai dai ni anhte a mungdan hta byin nga ai mjan a majaw buga masha ni ruyak tsim yam hkrum nga sai hpe yawng chye nga chyu lu rai sai, ndai majan mung koi yen nmai ai majan mung rai nga ai , ndai majan galoi she zim na mung gadai nchye lu nga ai .
Miwa mung hte hting bu ai majaw anhte a tsin yam hkrum masha ni hpe mungkan kaw na garum la na mung grai yak nga ai . Dai majaw nang ngai mai gan ga du nga sai ni madu hte ni htep ai nawku hpung ni ,manang ni, madu shang lawm ai wupung wupawng hkan e anhte a lam hpe chye tsun da ra ga ai ,anhte lam hpe anhte sha ntsun dan, nkajai dan yang kadai mung atsawm chye na nre.
Dai ni US,Canada,UK,Norway,NZ,Australia kaw nga ai J.w sha ni hpe lajin mayu ai ndai partners relife development ni hpe matut mahkai la ga ngu gasaw mayu ai ndai wuhpung gaw Myen Mung jarit na tsin yam ni hpe garum nga ai ni re, nkau chye ai ni mung nga na sai , anhte NZ na J.W sha ni gaw ya ten ndai wuhpung hte matut let tsim yam masha ni hpe grau na tang du ai ladat hte garum lu na matu hkyen la jang nga sai.


text: Tags : actress lakshmi rai hot images, lakshmi rai sexy look, lakshmi rai spicy photos, lakshmi rai hot images, lakshmi rai photo gallery, sexy lakshmi rai photos, lakshmi rai without dress, lakshmi rai blue film, lakshmi rai hot songs, lakshmi rai item dance, lakshmi rai bedroom songs, lakshmi rai lip lock, lakshmi rai topless, lakshmi rai naval show, lakshmi rai saree photos, lakshmi rai cute images, lakshmi rai cool pics, lakshmi rai sexy wallpapers, lakshmi rai posters, lakshmi rai actress, lakshmi rai malayalam actress, tamil actress lakshmi rai


text:
Myitrum Manang ni, grai tsang ra ai Ma chyangai ni a shiga kahtap shana
dat ai. Woi Chyai Mung shawa tsi rung kaw wa san sagawn yang, Child
Specialist Sarawun Seng Mai tsun ai; 1 ning mi a npu na si ai Ma kaji
ni January shata hta sha marai 30 daram rai sai hpe chye lu ai. Sumla n
dem da ma ai. 3 ya laman si ai law ai da. Ma kaji ni byin ai lam yawng
maren sha re. Ndai aten gaw Ma ni kan mase ai ten mung n re majaw, LZ e
nbung n san seng ai majaw she rai sai. LZ hka a majaw mung loi mi pyi n
mai byin ai; mahtai hpe hpaji chye ai ni maram lu mu ga. Ma kaji ni a
matu laksan akyu hpyi ya ga. Shawng byin ai ni gaw, mai mat masai. Ndai
Ma kaji ni a lam yawng jawm hkamsha ga, Tsun shabra ga ngu;
JIC


text:
Myitrum Manang ni , Panglung matut – 12 hpe shagun dat ai. LZ e du taw nga ai SS lamhkawm manam ni IDP Dabang shagu, Je Yang Dabang hte Hpunlum Yang Dabang du hkra gawan n-gun jaw hkawm ma ai. (ucsifajrjidrf;csrf;ygap? wef;wlnDrQa&; &&Sdygap) nga nna mung marawn hkawm ma ai. Daihpawt gaw Manau Wang, Mungshawa Gat hkan wam hkawm ma ai. Daina gaw anhte shada nja nhpra shakram hkat na re da. Hpawtni gaw shanhte myitdik myitpyaw ai hte wa mat sana re. LZ du yang tinang a nta du wa ai namchyim hte grai bung ai da. Hpawtni gaw MKA lam de na ni LZ de man yawng lung wa sana re lam shiga na lu ai.
JIC


text:
时间:2016-08-14 23:19:57 来源:德宏团结报
Gyinshau si ko wuisinsu (维生素), danbeji (蛋白质), hkongwuji (矿物质) ni grai rong nga ai,dai hta hka go 96.6% rong nna, namsi jahkai ko na nambat 1 wa rai nga ai majo, “Yi-nam lado namsi na hkohkam ” nga ai shingteng amying lu nga ai. Gyinshau si go namsi gaja rai tim, sha yang sadi ra ai. Gyinshau si go gatsing lakyi ai lusha amyu re majo hkum gong kya, num hking lo, shat kan rin mani yak ana lu, gumgai dingla gongkya wa re ni nau nmai sha shalo ai. Sha lo jang shat kan hten wa, kan chyabung wa, kan mase wa, n-gup nmu wa rai chye ai. Gyinshau si go htang grai lo ai majo, jit dui ana (糖尿病)lu ai ni nmai hte sha ai, galang ta nau sha shalo jang gyinshau si na ntsin shat kan gata na hka ntsin hpe chye jasan kau ya rai nna, shat kan rin mani yak, pu kan ana htang maja n-gun yom mat rai chye ai.


text:
Tinang ti nang hte seng ang ai bungli ni hta kyin nga ma ai,Jawng sara num ni mung sara ma N Hkum Lu Lu kawn woi awn let,mani hpe gara hku nna laika sharin ya na lam,hte mahkrun myu myu tam let shakut nga ma ai,Tsin yam ning baw wa Naw Seng mung dai ning gaw Grau nna kaja ai ladat hte myu sha ni a matu gara hku galaw yang mai na lam ni, seng ang ai Mugun ni hte jahkrup nga ma ai,Moi na magam gun lai wa sai Slg/ sara/ Usa/ ni hte Makam masham
hpung,Myusha hpung myit su ni hpe hpaji hpyi bawng ban jahkrup ai lam mung tsun kajai nga ma ai.
shara myi kaw gaw sara Sut Ring hte Ahpung, groups ni Hpang na shata shapraw na KRC magazin hpe lajang nga ma ai.
Sara Ah Ram Hte Sara Roben yan mung Myu sha ni hpe matut mahkai let ra ang ai myu sha tsin yam ni a mang hkang ni hpe NGO/ UN ni hte matut mahkai let hparan ya nga ma ai.
Sara num Marip Ahkai mung Jahpan chyarang hte n rau nhtau rai kyin nga lu ai.
Sara M.N mung awng mung Computer ayi/ala yawng hpe yu gram lajang ya nga lu ai.
Daw dap shawa dun kaw grai myit lawm let astro TV bawlung poi yu nga ai sum pum myi mung nga ma ai.
Shat gawk kata e jap htu htu,coffee gayau rai daw jau ai,shayi sha 2 mung mu kau da sai.
Tsin yam ni a matu arung arai ,hte malang rai,buhpun palawng 2nd hand kumhpa ni hpe garan ya nga ai sara ma 2 hpe mung mu kau da sai.
ndai gaw Ngai hu gawng Datkasa rung e hkying hkum 4 hpahka dung lu let mu la sai lam garan dat ai lam sha re.kata kaw grau nyam ai ni naw nga na ma ai.
Lak lai ai gaw
Moi nnan hpang daw de KRC,KDO hpe ntai nmai di nna majaw tawn ai rai tim,Dai ni gaw Kaja wa nan KRC ni myu sha ni hpe lu galaw ya nga sai lam mu lu nga ai.
2003 ning hpaw hpang ai ten gadai gara, tara shang uhpung hku mung n masat ya shi ai,tinang myu a matu ngu nna myit let hpang ai ten sha naw re.
2005-2006 MSF hpe KDO mugun ni garum ai a majaw NGO kaw nna Kachin Groups hku nna masat ya hpang sai ,2007-2008, NGO ,ACTS ni hpe matut mahkai bungli garum sai majaw UN hte tagin dun ai lam shangang ya hpang wa sai.2008 -Hpu nau Amyu baw sang ni yawng hte shata shagu hpawng chyawm ai a jaw e Maigan mung dan shara shagu na NGO hte myit su nkau myi masat masa law law galaw ya wa ma ai.
2009 ning gaw UNHCR kaw nna nan tara shang masat masa Kachi Refugee Committee hku nna masat laika pa(Document) hte hkrak di da ya ai lam hpe mu lu ai.
2003 ning KDO hpe mung UNHCR kawn masat da ya sai lam gaw chye lu ai rai tim laika pa document gaw njaw shi ai lam
chye lu ai.
Duwa na ten hkan sachyai yang she bai garan gachyan sana yaw..ya gaw mu naw kyin nga ma ai


text:
Myu Tsaw Kasa added 3 new photos.
=============================================
Myen hpyen dap ni n-gun Hpungtun kaba hte Kokang dap ni hpe htim gasat ai hta (1) Hpyen N-gun grai ma mat sai, (2) Majan grai ba mat sai, (3) Laknak grai jai lang kau sai, (4) Gumhpraw grai ma mat sai, (5) Myit masa grai hkrat mat sai. Kokang hpyen dap post kaji langai lu zing la na matu Myen Gum hpraw Sen Hkying Kaba Ma ai, Masha Tsa kaba si hkala hkrum ra ai. Post kaba langai lu zing na matu Myen gumhpraw Sen Mun kahtap nna Ma ra ai, Masha hkying lam si hkam machyi hkam ra ai. Ma mat ai ja gumhpraw hte masha n-gun hpe bai yu yang lu zing ai Kokang post hte n'dan nga ai. Manu mana sum machyi kaba rai nga masai.
Ndai ginlam ni langai hpang langai hpe yu yang Myen gaw matut nna majan kaba bai hpaw na, hpang na nmai byin mat sai hpe mu mada lu ai, Gumhpraw N'gun, Masha N'gun ni bai tam mahkawng la ra sai. Ya na zawn rai yak hkak ginchyum chyat, n'chang daw sum machyi kaba hkrum nga ai ten hta Mungdan Rudi Rawt Malan hpung ni myit jahkrum la nna ndai Myen asuya hte hpyen dap hpe ma ja htim gasat zing kau nna Jet ai Munghpawm langai bai nnan kaw na woi hpang yang mai na re ngu mu mada ai.
Lai wa sai shaning (50) ning daram hta ya na zawn ahkaw ahkang kaja, ginjang kaja ni grai lang shalai kau sai, ya mung bai shalai kau na hkyen nga sai. "Principle Of Revolution" Rawt Malan Arawn Alai hte grai hpai shai wa nga ai, Shanglawt lu sai ni zawn zawn rai, pyi rai n-dung shi yang shawng latsawn ai Rawt Malan hpung ni hkrai rai wa nga ai hpe mu mada lu ai. UN, EU ni a "Pressure" hpe hkrai maja nga yang gaw galoi mung shanglawt lu sana n're; UN, EU ni a Pressure hpe hkrai ahkyak nau n'mai shatai ai, tinang a lam tinang she chye ai, tinang galaw la ra ai, shanhte n'galaw ya lu ai. Dai majaw ya yang na aten ginjang kaja hpe lawan wan ahkaw ahkang chye la ra nga ga ai, ya kalang bai shalai kau jang gaw prat tup Myen a mayam tai wa mai nga ai law...............


text:
KIA, masat (9) dapdung ginra de, Myen asuya, hpyendap ni ginra lai shang wa ai majaw 23 September 2011(Hpan) ya shani hkying 10:16am daram kaw nna Myen hpyen n-gun (200) jan hte KIA, masat (4) dapba npu, masat (9) dapdung ni majan byin ai lam gaw ya ten, laja lana matut byin nga ding-yang rai nga ai lam hpe chye lu ai. Majan ginra
24 September 2011 (Mashang) ya shani Myen asuya, hpyendap ni kaw nna n-gun laqba hte KIA, masat (4) dapba ginra de hpyen-man (3) hpaw nna htim shang wa ai lam chye lu ai. Myen asuya, hpyendap Sinpraw dingdung hpyen ginra daju (NE RMC)npu, LIB (45),LIB (144),LIB (123), Sinli hkridun MOC – 16 npu, LIB (68), LIB (69), LIR (507), LIR (522),LIB (242),LIR (567) ni hte dapdung yawng (10) pawng nna, hpyen-man lahkawng gaw KIA, masat (9) dapdung ginra de, hpyen-man (1) gaw KIA, masat (2) ginra de htim gasat nga ai lam chye lu ai.
Myen hpyendap ni gaw Dima mare hte Huhpyet mare de na KIA, masat (9) dapdung ginra de laknak kaba ni matut manoi gap bang taw nga ai lam chye lu ai. Dima mare kaw Myen asuya hpyenla ni gaw Nawku Jawng wang, Laika sharin jawng wang, Hpunggyi jawng wang ni hta shara la da ai lam mung chye lu ai.
KIA, masat (2) dapdung ginra de kaw mung Myen asuya hpyenla ni gaw Kutkai Manje mare kata kaw nna, laknak kaba matut manoi gap nga ai lam chye lu ai. Manje mare kata de Myen asuya hpyenla ni mare tup shara la taw ai majaw KIA hpyenla ni htim gap na yak nga ai lam chye lu ai. Dai majaw KIA, masat (2) dapdung ni gaw Manje mare masha ni hpe 24 September 2011 (Mashang) ya shana maga hkying 3:30 ten jahtum da nna, mare kawn le ya na matu lajin ai hpe mung chye lu ai. Raitim, Myen asuya hpyenla ni gaw mare masha ni hpe mare shinggan de le na ahkang n jaw ai sha mare shinggan le ai ni hpe gap sat na nga nna jahkrit nga ai majaw, mare masha ni grai jamjau nga ai lam hpe mung na chye lu ga ai. Daknai mare hta, Myen asuya hpyenla ni gap ai, laknak kata hkrat bun ai majaw nta shatgawk kaw shat shadu rawng nga ai, Palawng amyu shayi langai si hkrum ai lam mung chye lu ai. Majan kata hkala nba jahpan hpe gaw tuphkrak n chye lu shi ga ai.
http://kachinlandnews.com/?p=20038


text:
Bai nna laklai ai lam gaw Kachin Alliance hku nna myu sha lam hta madi shadaw karum ya nga ai Myit su ni yawng hte Media ni yawng hpe chye ju dum ai lam,
Matut nna Kachin alliance hte KNO hku nna Myu sha lam yan mungdan masa lam ni hta rau Join statemanet ni shapraw ,bungli galaw mat wa na lam chye lu ai.
Kachin Alliance hku nna USA mung dan kata Daju rung hpaw ning htan sawa na nhtawm Wunpawng myusha ni a myusha lam yan hta tang du du shakut sawa na masing nga ai lam ,ndai kachin family camp hta tsun shana mat wa sai lam chye lu ai.
Ya na zawn myusha ni hpe zinlum ai lam hta Woi awn nga ai KAA uhpung u hpawng a ning baw hpa awn ni yawng hpe mung grai chye ju dum ai,htawm hpang de grau nna myu sha ni yawng lu shang lawm lu hkra zin lum yang mai kaja ai,
USA du ai Kachin yawng hte seng ai hpawng byin tai wa lu yang kaja ai, Woi awn ai lam hta Hpunau Lisu ,Rawang hte Kachinland e shanu nga ai Myubaw sang ni hpe mung zinlum yang grai htap htuk nga ai,
Nkau myi chye na ai gaw Hkalup hpung ni a zahpawng she re nga nna nseng ai zawn re ni mung nga ai. Kaja wa nga yang KAA gaw yawng mai shang lawm ai, shaning shagu na hkrum zup hpawng rai nga ai, nga nna zahpawng manau poi shang lawm ai myit su kaba wa tsun dan ai lam chye lu ai.
Post by Lachid Kachin.
Post by Kia Kachin.


text:
Mahkawn shakawn ai Nawku hpung (Singing Church) langai byin tai wa na matu myit makun, n-gun da ting let asak kaji kaba n nga, shaning shagu music hpaji sharin jahpat ai lam hpe buga hpung kaw nna lit la galaw nga ai.
(16) lang na YJH ramma music sharin dabang hpe July 1, 2013 5:00 PM hta YJH gawknu kata jawngma (113) wu wu di di hpaw hpang dat lu sai. Hpawng hpaw mungga hpe, KBC a Music Komiti a lithkam Hpa-awn  rai nga ai Rev. Mangkyi Hkawng Lum kaw nna sa du hkaw tsun lai wa sai hpe mu lu ai.
YJH Buga hpung a No.3 ngu na, Hpung Ginra langai mi hpe, Insein, Hydepart 1st street, No 1361 hta (18.8.2013) ya shani dingshawn poi galaw let, hpaw hpang da lu sai. Ndai Hpung Ginra gaw Student Ministry hku nna yaw shada let hpaw hpang wa ai lam chye lu ai. Laban jahpawt manap 8:00 hta Ma kaji ni a hpung jawng, 10:30 hta KSF jawngma ni a nawku hpawng, shana de 3:30 hta shawa nawku hpawng galaw nga sai lam chye lu ai.
Latest News
Nawku Dawjau Hpawng (Myen Ga):
KG Hpung Jawngma Nawku Dawjau Hpawng:
Junior Hpung Jawngma Nawku Dawjau Hpawng:
Num Kanawn Mazum Hpawng:
La Kanawn Mazum Hpawng:
Ramma Kanawn Mazum Hpawng:
Manap Nawku Hpawng:
Laban Hpung Jawng (Church School):
Laban Jahpawt Chyum Laika Sharin (Jinghpaw Ga):
Laban Jahpawt Chyum Laika Sharin (Myen Ga):
Hpung Woi ni &
Rung Staff ni a Nawku Dawjau Hpawng:
1:00 Pm - 2:30 Pm
9:00 Am - 10:00 Am
9:00 Am - 10:00 Am
11:00 Am - 12:30 Pm
3:00 Pm - 4:30 Pm
4:00 Pm - 5:30 Pm
6:30 Am - 7:00 Am
7:30 Am - 8:30 Am
8:15 Am - 8:45 Am
12:15 Pm - 12:45 Pm
9:30 Am - 10:00 Am (Tuesday)
Hpaw Madat Ga
Mahkawn shakawn ai Nawku hpung (Singing Church) langai byin tai wa na matu myit makun, n-gun da ting let asak kaji kaba n nga, shaning shagu music hpaji sharin jahpat ai lam hpe buga hpung kaw nna lit la galaw nga ai. (16) lang na YJH ramma music sharin dabang hpe July 1, 2013 5:00 PM hta YJH gawknu kata jawngma (113) wu wu di di hpaw hpang dat lu sai. Hpawng hpaw mungga hpe, KBC a Music Komiti a lithkam Hpa-awn  rai nga ai Rev. Mangkyi Hkawng Lum kaw nna sa du hkaw tsun lai wa sai hpe mu lu ai.Read More
YJH Buga hpung a No.3 ngu na, Hpung Ginra langai mi hpe, Insein, Hydepart 1st street, No 1361 hta (18.8.2013) ya shani dingshawn poi galaw let, hpaw hpang da lu sai. Ndai Hpung Ginra gaw Student Ministry hku nna yaw shada let hpaw hpang wa ai lam chye lu ai. Laban jahpawt manap 8:00 hta Ma kaji ni a hpung jawng, 10:30 hta KSF jawngma ni a nawku hpawng, shana de 3:30 hta shawa nawku hpawng galaw nga sai lam chye lu ai.Read More


text:
Hkawp myitrum manang ni,Ngwi Pyaw Kabu Gara Hkristmas rai u ga! shakram dat ai yaw.
17-19. 12.2013 3 ya, Padang Hkrun Lam Rung Hall kaw,shawa n-gun 447 tup hte “WP Amyu (Kachin) A Shawng Lam Amyusha Masa Lam Sanglang Hpawng Hte Bawngban Zuphpawng” galaw ga ai.Masat da ai nhtoi gaw 17-18.2ya sha raitim, n kre lu ai majaw,19ya shani hkying hkum 4 bai matut ai.Yawng jawm dawdan ai mahtai gaw, “Kachin ngu langaisha” re hpe ningdang ninghkap ai masha langai pyi n nga hkra,myit hkrum lata sharawt da lu sai re.
M asuya e 2014 March hta Yuptung jahpan garai n hta yang,tinang shawng hta da na bungli kaba galaw na matu hkyakhkyak Komiti hpaw da sai.Dai komiti a mying hpe, “ Kachin 101 Sanglang Myit Sharawt Komiti”ngu,shingteng amying jaw da saga ai.Kachin101 ngu ai gaw shanhte jaw ai code number re.Ndai Komiti gaw M asuya ni Yuptung jahpan hta ngut ai ten du hkra grin nga na rai sai.Bawngban hpawng shang lawm ai Bawsang datkasa ni gaw tinang a Buga de du wa jang tinang bawsang ni hpe chye na hkawn hkrang mat hkra bai wa tsun kahkyin gumdin da na hku re.Zuphpawng hta WP Amyusha bawsang yawng hkum ai.Yawng Kachin rai sai. Awngdang sai lam myitrum ni hpe shana dat ai.
Zuphpawng hta shang lawm lu ai;
Shanglawt Tsing


text:
No.2 Mungkan majan shaloi na Vietnam hte American majan zawn Mungkan labau hta ngam nga na re.
Dai ten hta Mungkan e n.gun ja dik ai, Kaba dik ai American hpyedap gaw
Kaji sha re Vietnam Rawt malam hpyendap hpe ndang gasat ai majaw asum jaw kau ra ai nre ai.
Vietnam Mungchying mung shawa ni a Myit hkrum, Myit rum ai Rawt malan myit jasat hpe ndang Kasat ai majaw she asum jaw kau ra ai re.
Hpang shahtum American hpyendap, Vietnam Mungdan lamu ga kaw na Pru mat wa ra ai re.
Dai zawn sha Dai ni, Anhte Wunpawng Myusha ( Kachin ) ni a Rawt malan myit masin hpe mung Myen hpyendap ni gara hku mung lu gasat dang kau na nre ai.
Myit hkrum na sha ahkyak ai.
Hpang shahtum American hpyendap, Vietnam Mungdan lamu ga kaw na Pru mat wa ra ai re.
Dai zawn sha Dai ni, Anhte Wunpawng Myusha ( Kachin ) ni a Rawt malan myit masin hpe mung Myen hpyendap ni gara hku mung lu gasat dang kau na nre ai.
Myit hkrum na sha ahkyak ai.
Dai ten hta Vietnam ni gaw (Atheism) ngu na i? ဘုရားမဲ့ ၀ါဒီ re.
Anhte Mungpawng Myusha (Kachin) ni gaw Yawng hpe dangdi lu ai
Hpan Wa Ningsang, Karai kasang hpe chye tawn, lu tawn ai ni re.
Kachin ni n awngdang na lam nnga ai.
Matut shakut ga.
YeHoWa a Mying ningsang hte
Nhtu ginchyai Tsawtsaw sharawt da ga.


text:
Kanam Steve Aung hpe shana dat ai. Nang shagun ai Email hte phone ni lu shaga ai majaw kabu ai .Raitim anhte a mare buga,Hugawng danai de myen hpyen ni kam mara - dip sha wa ai lam na lu ai majaw she gari hkra pawt mayu nngai .Kanam e ya aten hta Hu - gawng ga sha n rai,Jinghpaw Wunpawng Mungdan shara magup rai mat sai.
Bai nna 1947-February-Panglung agreement hta mung [all ethnic equelity ] gaw madung re,ngai nan kaji dik hku conferance lawm sai . Moi English prat e gaw,myen Mung masha yawng English a mayam hkrai re.Anhte J.W ni mung English hpe gasat ga ai.Raitim n-gun nbung nna hpang e asum hkam ra mat ai re. 1948-January-shanglawt lu ai shani kaw nna gaw,Uhkru hkang Uka galai,English hkang myen lai rai nna anhte J.W sha ni myen a mayam tai ra mat ai re. Jinghpaw Mungdaw [Kachin State ] nga tim, Sama Duwa sinwa naw hte Panghuk Duwa L. Zau Lawn a lak htak Kachin asuya hte Jinhpaw hpyen dap,J.W asuya moi awn ai police dap nga ai. Ya hpang dai ni du hkra [ kachin state ] nga tim Kachin asuya nnga ai.Rangoon asuya sha, ra ai hku paran sha ai re.Nanhte a num nga nna J.W.mung hpe madu jan shatai ai gaw myen sha re.
myen wa n masat ya tim anhte mungdan sha re. Myen hpyen wa gaw Aung San wa nnga ai hpang,Panglung agreement hpe run kau nna an- hte madu jan [Kachin State ]shi madu jan shatai wa ai majaw,nkam hkam nna,1961-Febru- -ry [5] ya shani sanat lang nna anhteJ.W.shani rawt malan wa ai re.Nnan e shanglawt Du kaba Zau Seng, Zau Tu hte marai [ 7 ] Jinhpaw Mung de majen je sa na rai yang,Ban ma- Nga law anhte nta e shawng , hpu ba Ngalaw Duwa M.Zau hpang gaw, shakawn-127:1-2 hpe hti nna K.K.nlawm yang kaman sha rai na re.Chyum Mungga hte maren sa wa mu ngu machyai kyu hpyi dat ya ai re. Shing rai anhte J,W sha ni yawng myit mang hkrum,lahkrip rara gasat sa wa ai majaw,Kachin State e, myen mung up, jinghpaw asuya mung up rai lu ai re .


text:
Myitkyna Na Wunpawng Sha Ni Zuphpawng Sa Ai KIO Ni Hpe Hkaptau Na Lam
May 28, 2013 ya shani Myitkyina Muklum, Manau Wang Majoi Gawknu kaw galaw na Myen hte KIO ni a hkrum zup bawngban hpawng de du sa wa na KIO Ningbaw Ningla, Dat Kasa ni hpe Myitkyina hte Waimaw ginra kaw na Jinghpaw Wunpawng mungshawa ni wu wu di di hkaptau hkalum la na lam shiga na lu ai.
Dai zawn hkaptau na lam hpe chye da ai Wunpawng sha nkau mi ya kaw nna hkrit gari hpang wa sai lam, KIO nkau mi mung amyu myu myit la nna hkrit nga ma ai lam mung na lu ai.
Tsang ai lam gaw bawngban hpawng hta ga n hkrum wa yang Myen ni a Media ni hta “mungshawa ni gaw simsa lam grai ra sharawng, KIO ni baw ja ma ai” ngu nna sumla ni hte mungkan de bai ndau masu na hpe tsang ai re lam chye lu ai. Hpa n tsang ra ai, Myen masu na hpe sha hkrit nga yang anhte a lam kadai litla sana ta? Hpa mi byin yang byin wa u ga anhte Myitkyina shawa masha ni gaw tau na sha re. Hkikhkam dik ai hku tau hkalum na hkyen da sai. KIO mung nau hkrit jang gaw n sa na lam sha nga ai. Amyu, Mungdan a lam, hparan la na gaw ya ten re, kaning re manghkang mung byin wa u ga, n hkrit ra ai. Mung shawa ni akyu grai hpyi da sai. Manghkang hkrai hkrit nga yang gaw hpa di sana.
Tau hkalum na lam hte seng nna woi awn ai ni hte hkrum shaga yu yang anhte Kachin ni mahkra KIO re hpe ya madun ra sai lam, KIO gaw Kachin yawng a gawng malai re hpe mungkan ting chye na ahkyak re lam chye lu ai.
Dai majaw May 27 ya shani bawngban hpawng sa ai amyu sha Ningbaw Ningla ni hpe tau hkalum ai lamang hta Kachin tai ai Labau lit re ngu myit la let Wunpawng myusha ni yawng wu wu di di jawm galaw sa wa ga ngu nna, na ai shiga a ntsa tau madi dat ai.(TUT)


text:
Myitrum manang ni hpang de, "Lusha Gam Akyu Hpyi" ngu ai daini na ga shagawp ningnan hpe shagun dat ai. Ya gaw makam masham hpung ni mung Myusha lam yan hta grai chye na hkam sha lawm wa sai hte Awmdawm Shanglawt lu na matu ndau hkra rai she shakut lawm bang wa sai hku re. Ndai gaw KK a masing kaba rai sai ngu chye na ai. Daini, Aten Du Sai hku rai nga ai. Daini hpe shalai kau jang gaw, prat tup mayam tai nan na sha rai sai. Yawng myit hpawm let kade lang mung kyu jawm hpyi ra saga ai......
JIC+++read more+++++click


text:
1. Hpung hte Mungshawa a Lit:-
Wunpawng Mungdan Shanglawt Hpung gaw, Wunpawng Mungshawa a gawng malai tai ai hpung re. Wunpawng Mungshawa a akyu ara hpe shawng de saw a nna Wunpawng Mungdan shanglawt hkra, Wunpawng Mungshawa hpe woi awn, sa wa ai rawt malan ai hpung re.
Dai majaw, Wunpawng Mungdan Shanglawt Hpung gaw, mungshawa hpe lam woi ningshawng tai nna mungshawa a akyu ara a matu, mungshawa kaw na pru ai ninggun hte mungdan shanglawt hkra da kring da lang rawt malan gasat sa wa na.
Hpung a Lit gaw;-
(1) Mungshawa hpe myit hkrum kahkyin gumdin na.
Wunpawng Mungdan Shanglawt Hpung gaw, Wunpawng Mungshawa a gawng malai tai ai hpung re. Wunpawng Mungshawa a akyu ara hpe shawng de saw a nna Wunpawng Mungdan shanglawt hkra, Wunpawng Mungshawa hpe woi awn, sa wa ai rawt malan ai hpung re.
Dai majaw, Wunpawng Mungdan Shanglawt Hpung gaw, mungshawa hpe lam woi ningshawng tai nna mungshawa a akyu ara a matu, mungshawa kaw na pru ai ninggun hte mungdan shanglawt hkra da kring da lang rawt malan gasat sa wa na.
Hpung a Lit gaw;-
(1) Mungshawa hpe myit hkrum kahkyin gumdin na.
(2) Mungshawa hpe mungmasa machye machyang bang ya na.
(3)Myit jasu sharawt nna Mungshawa a shanglawt lam hte Mungdan shanglawt lam hta aja awa woi awn nga na. Nga lu/sha lam hta yu hpa jang ma dang sharawt yaw a na lam ni re.
Mungshawa ni mung Hpung a masat da ai lam yan ni hpe hkan hta hkan sa nna hpung a lam woi awn ai n-pu e kahkyin gumdin ninggun kring da lang rawt malan gasat saw a ra ai. Wunpawng Mungshawa hkum gu hkra hte Wunpawng Mungdan shanglawt hkra galaw na matu tinang a lit re ai lam hpe chye na ai hte tinang nan lagaw lata du shakut gunhpai ra ai. Madu myit rawng ai kaw kaga kadai shangun sun nra ai sha, galaw ra nga ai bungli hpe, tinang myit hte galaw chye nga ra ai. Tinang nan hta jum galaw dat yang she, bungli dai gaw ngut wan a re ngu ai hpe dum chye ra ai.
Bai nna Mungdan shanglawt lam hpe makawp maga na lit mung, mungshawa hta nga ai. Shinggan de na shang ai Hpyen ni hte kata kaw up rawng nga ai Hpyen ni yawng hte gaw, Wunpawng Mungdan Shanglawt Magam Bungli hpe lam amyu my hku nna je hpre jahten sharun dingyang rai nga ai majaw, Wunpawng Mungshawa hkum dindek hta Mungdan shanglawt magam hpe makawp maga ai sin langa bungli hpe tut gunhpai na lit nga ai. Shinggan hpen, kata hpyen ni a jahten sharun bungli n awng dang lu hkra tut e maja nga ra ai. Mungdan shanglawt lam yan hpe jahten sharun wa ai bungli hpe mu mada nna majoi yu shalai kau nmai sai. Wunpawng Mungdan shalawt hkra galaw saw a ra ai bungli nga minga gaw, Wunpawng Mungshawa yawng a lit nan re ai.
2. Kahkyin Gumdin ai laisat laisa ;-
Wunpawng Mungdan Shanglawt Hpyen la ni, Wunpawng Mungdan Shanglawt Asuya magam gun masha ni hte hpung shang masha hkum gu hkra gaw Wunpawng Mungdan Shanglawt MATU hpung kahkyin gumdin masha (Organizer) ni hkrai re.
Asuya magam gun masha, Hpyen magam gun masha hte hpung shang masha yawmg, Wunpawng Mungshawa hpe mungmasa hpaji jaw let, tatut bungli woi awn nna myit ginrawn kahkyin gumdin ra ai.
(1) Wunpawng Mungshawa a machye machyang madang hpe sha rawt ya ra ai. Hpa majaw nga yang “Shanglawt Majan”
gasat ra ai lam, Shanglawt Majan hpe kadai gasat ra ai lam, kaning di gasat ra ai lam, Shanglawt Masa lam yan gaw hpabaw re ai lam ni hpe azin ayang hkaw tsun htai hparan dan ai lam hta myit ga lu kalang si mani ga hte tsun dan hparan dan ra ai. Kalang mi lahkawng lang tsun dan nna nchye na ai rai yang, law law lang lang bai kahtap tsun dan htai hparan dan ra ai. Tatut bungli woi galaw let, lachyum dan leng hkra htai hparan dan ra ai. Rawt Malan lam hta tatut bungli n gunhpai yu ai wa gaw, Rawt Malan masa hpe n chye na hkraw ai re majaw, galaw let sharin la sa wa ra ai.
(3)Myit jasu sharawt nna Mungshawa a shanglawt lam hte Mungdan shanglawt lam hta aja awa woi awn nga na. Nga lu/sha lam hta yu hpa jang ma dang sharawt yaw a na lam ni re.
Mungshawa ni mung Hpung a masat da ai lam yan ni hpe hkan hta hkan sa nna hpung a lam woi awn ai n-pu e kahkyin gumdin ninggun kring da lang rawt malan gasat saw a ra ai. Wunpawng Mungshawa hkum gu hkra hte Wunpawng Mungdan shanglawt hkra galaw na matu tinang a lit re ai lam hpe chye na ai hte tinang nan lagaw lata du shakut gunhpai ra ai. Madu myit rawng ai kaw kaga kadai shangun sun nra ai sha, galaw ra nga ai bungli hpe, tinang myit hte galaw chye nga ra ai. Tinang nan hta jum galaw dat yang she, bungli dai gaw ngut wan a re ngu ai hpe dum chye ra ai.
Bai nna Mungdan shanglawt lam hpe makawp maga na lit mung, mungshawa hta nga ai. Shinggan de na shang ai Hpyen ni hte kata kaw up rawng nga ai Hpyen ni yawng hte gaw, Wunpawng Mungdan Shanglawt Magam Bungli hpe lam amyu my hku nna je hpre jahten sharun dingyang rai nga ai majaw, Wunpawng Mungshawa hkum dindek hta Mungdan shanglawt magam hpe makawp maga ai sin langa bungli hpe tut gunhpai na lit nga ai. Shinggan hpen, kata hpyen ni a jahten sharun bungli n awng dang lu hkra tut e maja nga ra ai. Mungdan shanglawt lam yan hpe jahten sharun wa ai bungli hpe mu mada nna majoi yu shalai kau nmai sai. Wunpawng Mungdan shalawt hkra galaw saw a ra ai bungli nga minga gaw, Wunpawng Mungshawa yawng a lit nan re ai.
2. Kahkyin Gumdin ai laisat laisa ;-
Wunpawng Mungdan Shanglawt Hpyen la ni, Wunpawng Mungdan Shanglawt Asuya magam gun masha ni hte hpung shang masha hkum gu hkra gaw Wunpawng Mungdan Shanglawt MATU hpung kahkyin gumdin masha (Organizer) ni hkrai re.
Asuya magam gun masha, Hpyen magam gun masha hte hpung shang masha yawmg, Wunpawng Mungshawa hpe mungmasa hpaji jaw let, tatut bungli woi awn nna myit ginrawn kahkyin gumdin ra ai.
(1) Wunpawng Mungshawa a machye machyang madang hpe sha rawt ya ra ai. Hpa majaw nga yang “Shanglawt Majan”
gasat ra ai lam, Shanglawt Majan hpe kadai gasat ra ai lam, kaning di gasat ra ai lam, Shanglawt Masa lam yan gaw hpabaw re ai lam ni hpe azin ayang hkaw tsun htai hparan dan ai lam hta myit ga lu kalang si mani ga hte tsun dan hparan dan ra ai. Kalang mi lahkawng lang tsun dan nna nchye na ai rai yang, law law lang lang bai kahtap tsun dan htai hparan dan ra ai. Tatut bungli woi galaw let, lachyum dan leng hkra htai hparan dan ra ai. Rawt Malan lam hta tatut bungli n gunhpai yu ai wa gaw, Rawt Malan masa hpe n chye na hkraw ai re majaw, galaw let sharin la sa wa ra ai.
-
(2) Wunpawng Mungdan Shanglawt Hpung a madung tara kanu ni hpe mung shawa yawng chyena hkra hparan dan ra ai.
Hpung madung tara kanu ni hpe tatut hkan sa woi galaw wa let lachyum shaleng dan sa wa ra ai.
Wunpawng Amyu hte Wunpawng Mungdan Masha ni a ginru ginsa labau hpe gawn yu nna mung, Wunpawng Mungdan a shaingra maka hte sut gan a majaw, mungdan langai mi hku nna grin nga ma ai lam hpe maram yu nna mung, Wunpawng Mungdan Amyu ni hte Wunpawng Mungdan Masha ni gaw, Mungdan Amyu langai mi rai nga ai lam dan leng nga ai hpe chye na hkra hparan dan ra ai.
Wunpawng Mungdan a labau hte Mungkan mungdan ni a labau hpe sawn ningdaw yu dat yang mung, Wunpawng Mungdan gaw, shanglawt ai Mungdan byin ra ai lam hparan dan ra ai Maigan Mungdan Amyu law law Mungkan ntsa e nga ai hte maren, Wunpawng Mungdan Amyu mung Mungkan ntsa e n-dut ndang shanglawt ai hte ngang grin nga ra ai lam ni hparan dan ra ai.
Magam bungli galaw sa wa ai shaloi, Mungshawa kata e Tara rap ra ai lam, a hkaw ahkang hpring tsup ai lam, Mungshawa shadip jahpang nga ai lam ni hpe shadan shaleng dan ra ai.
Wunpawng Mungdan Shanglawt Hpung gaw, Wunpawng Mungshawa a akyu ara hpe teng sha gunhpai nga ai hpung re ai lam, tatut bungli hpe shadan shaleng dan ra ai.
-
(3) Mungshawa a nga mu/mai lam hpe aja awa sharawt ya ra ai.
Mungshawa a akyu ara hpe n yu ya ai rai yang, n-gup aga hte sha hkaw tsun ai lam gaw hpa lachyum pru ai n-rai. Tatut nan mungshawa a nga mu/mai lam hpe galaw gunhpai sharawt sa wa ya ai rai yang, Wunpawng Mungdan Shanglawt Hpung gaw Wunpawng Mungshawa a akyu ara hpe tam ai lam rai nga ai lam dan leng nga ai re majaw, Wunpawng Mungshawa mung Hpung a magam bungli hta myit lawm wa na re. Shakut shaja shang lawm wa na re.
-
(4) Hpung a magam bungli woi awn galaw sa wa ai lam magup hta hpawm lit la sa wa ai masa hpe lang sa wa ra ai. Marai
langai lahkawng chyu sha chye ai hku woi jum hpajang paran sha ai lam n re ai sha yawng jawm lit la gunhpai nna
yawng jawm akyu hkam sha ai masa shapraw ra ai. Mungshawa daw tsa lam yan ladat hpe lang ra ai.
-
(5) Shada sharin hkat ai masa hpe lang ra ai.
N-chye ai wa gaw chye ai wa a ga hpe madat la hkan sa shatup ra ai. Shut shai ai wa gaw tsun shadum shading sharai ai wa a ga hpe hkap la ra ai. Myit hkrum kahkyin gumdin lam hpe madung tawn nna shada shading sharai shadum jahprang sharawt hkat sa wa ra ai. Wunpawng Mungdan Shanglawt Hpung a kahkyin gumdin bungli awng dang lu na matu Mungshawa yawng hpe gumhpawn ai hku kahkyin gumdin woi awn sa wa ai sha
n-ga, myit su salang hpung, ram hpung, num hpung re ai ni hpe langai hte langai a chye na myit hpaw myit ra sharawng ai lam galaw lu ai atsam marai hta hkan nna laklai ai Ginra hta laklai ai ladat hte woi kahkyin gumdin ra ai.
Daw ( 11 ) de naw matut na +++++
Daw ( 11 ) de naw matut na +++++


text:
Dum ai hte Rap, Dum ai hte Kap
Ga baw ndai mu ai hte rau, mani hpa zawn rai sai nhten! Rai ti mung atsawm sumru yu yang, lachyum dan dawng na kam ai re. Anhte myi hpaw dat yang, tu mi tu, hkrung mi hkrung hpe anhte a makau grupyin hkan e mu lu nga ai. Dai mahkra hta dusat ngu ai ni gaw, yup na, sha na, kanawn mazum na hpe sha chye ma ai. Shinggyim masha hpan chyu sha kaja ai hte n kaja ai hpe ginhka chye ai; gyin shapraw chye ai; yaw shada ai lam lu ai; madang tsaw dik ai hkrung kanu hpan rai nga ai. Manu dan dik mung rai sai.Shing mi nga tim, kalang lang gaw, dusat ni hta pyi madang grau nem ai baw shut shai lam galaw chye nga ga ai. Manu dan ai lam mahkra mung, shinggyim masha ni daw dan nna manu dan wa, reng wa ai lam hkrai rai nga ai.
Shinggyim masha ni hpe yu dat yang, langai hte langai tsep kawp bung hkat ai mi n nga ai da. Ma marun yan pyi tup hkrak bung na n loi ai da. Dai hpe yu yang, masha shagu gaw, daw dan lu ai atsam, kaja ai hte n kaja ai hpe ginhka lu ai atsam,sadi koi yen lu ai atsam mung,hpra hpra she rai nga na ang ai. Yawng maren gaw n bung hkat na re. Rai ti mung, yawng hta bung hkat ai lam langai mi gaw nga ai. Dai gaw kaga n rai; pyaw pyaw nga mayu ai. Asak hkrung tim n pyaw jang, si mayu ai, ngu tsun chye ga ai. Gaja wa gaw si mayu ai lam nrai; pyaw n lu nna tsun ai she re. N pyaw la ai ruyak tsinyam kaw na lawt mayu ai majaw tsun ai lam sha re. Dai rai yang, pyaw pyaw hte asak hkrung nga lu na matu hpa galaw ra nga ga ta?
S. Perry mying ai Sara Kaba wa hpaji jaw ai gaw, moi Greek amyu ni hkik hkam ai prat hta, ramma langai mi gaw, dai ten na hpaji ninghkring Socretis hpe , “Sara e, galu kaba ai prat hpe gaw gap la lu na matu, ngai hpa galaw ra a ta? Ngu nna san ai da. Socretis mung, dai ramma wa hpe, “Nang kadai rai nga ai lam chye nga u; (Know yourself)” ngu nna htai ya sai da. Bai, Roma amyu ni hkik hkam ai prat hta mung, ramma langai mi gaw, dai ten na hpaji ninghkring Marcus Aurelus hpe, “ Lachyum pru ai sak prat gaw gap lu na matu, ngai hpa galaw ra nga a ta?” ngu san ai da. Murcus Aurelus mung, dai ramma wa hpe, “Na a prat hpe manu shadan nna myit dik myit pyaw u; (Be yourself)” ngu htai ya sai da. Dai ni na anhte aprat, Atomic prat ndai hta mung, ramma langai mi gaw, myit hpaji n i n g h k r i n g “Phylosopher” langai hpang de sa nna, “Galu kaba ai prat hpe gaw gap la lu na matu, ngai hpa galaw ra nga a ta?” ngu san ai da. Shaloi dai myit hpaji ninghkring wa mung, “Na a prat galu kaba wa lu hkra, shakut shaja u, (develope yourself)” ngu htai ya sai da. Lahta na ga san masum hte , ga htai masum hte gaw, anhte mahkra hpe mung, ram ram myit sumru hpa bungli kaba jaw ya taw nga sai n rai ni?
Shinggyim masha gaw machye machyang hkap la lu ai atsam rawng ai mi nga tim, “Mu la, na la, manam la, chyim la, hkra la,”ngu ai “ Five Senses, Hkam sha lam manga” hku nna sha lu la mai nga ai. Dai majaw masha langai mi a prat hpe maram yu ai shaloi, tinang nga kaba wa ai shara na kanawn manang, masha nga sat nga sa madang, makau grupyin shingra maka ni hta hkan nna, tinang a prat hpe gaw gap la ai hkrai rai nga ai. Lai sai ten prat na myitsu salang ni a matsun maroi ga, shanhte a kasi kamang ni hpe yu nna sha, hkan nang shakut let gaw gap la chye nga ga ai. Ga shadawn, American mungdan a gumsan magam Abraham Lin- coln tsun ai hta, “Nang ngwi pyaw ai hku nga pra mayu yang,nang nan ngwi pyaw simsa lam hpe shabyin dat u,” nga ai re.1962 ning hta American mungdan a gumsan magam byin tai wa ai John F. Kennedy tsun ai gaw, “American mungdan gaw, ngai hpe hpa galaw ya lu na kun? Ngu tsun na malai, ngai mahtang American mungdan a matu hpa galaw ya lu na kun? ngu nna tsun ga,” nga ai. Shi tsun ai ga hte maren, American mungdan masha ni kadai mung kadai jawm shakut mat wa ai majaw, 1969 ning hta hpungtang hpaji ninghkring Mr. Nail Amstrong ngu ai wa, shata ga de lagaw kabye nna hkawm lu sai re. Nail Amstrong tsun ai ga langai mung, “Shata ga e htawt ai lagaw lahkam mi gaw, shinggyim prat langai hpe gaw sharawt dat sai” nga ai re;jawm myit yu ga.
Kaja ai magam bungli hta myit lawm sharawng awng ai wa gaw, gaw gap ai magam amu hta shang lawm chye nna , n kaja ai magam bungli hta myit lawm sharawng awng ai wa gaw, jahten sharun ai magam amu hta shang lawm chye nga ai da. Mungkan masha gaw tinang hkrai nga n mai ai. Wuhpung wuhpawng hte kanawn nna asak hkrung ai baw re. Dai re majaw, tinang a matu, manaw manang ni a matu;kashu kasha ni a matu, myit shalawm ya ra nga ai. Ndai ladat myu masum hkum tsup jang, hpa lam mung mai byin lu nga sai. Bai nna shinggyim masha ngu ai hta, hpan lahkawng hku garan ginhka lu nga ai da. Hti pawk sai wa hte, hti pawk mayu ai wa; lauban tai sai wa hte lauban tai mayu taw nga ai wa; dinghku shang sai wa hte garai n shang ai wa; machyi makaw hkrum nga ai wa hte hkamja nga ai wa, zawn re ai ni rai nga ai.
Dai majaw masha shagu gaw lit kaba ni hpra hpra lu shajang ga ai. Tinang pyaw pyaw hte asak hkrung nga mayu jang, tinang shawng manaw manang hte makau grupyin hpe pyaw hkra shakut ra ai. Bai nna shinggyim masha hta “Drive” ngu ai Automatic myit atsam myu lahkawng naw nga ai. Langai mi gaw tinang a hkum hpe makawp maga na matu “Security drive” rai nhtawm, kaga langai mi gaw, tinang a myu mayat maya wa na matu yi hte la kanawn mazum mayu ai myit atsam “Sex drive” rai nga ai. Ndai atsam myu lahkawng gaw gaja wa ahkyak dik ai teng nga ti mung, kaja ai hte n kaja ai hpe ginhka chye ai atsam hte rau kapyawn nna asung jashawn ai n rai jang, tinang hpe hkrat sum shangun ai hpyen mahtang gale mat wa chye nga ai. Dai majaw she, “Dum ai hte rap; dum ai hte kap” rai ga, ngu ai gaw, ndai nan rai nga ai.
Shinggyim masha gaw, tinang a prat hpe gaw gap ai hta, hkan sa ra ai lam hte, koi kau ra ai lam myu lahkawng grai ahkyak nga ai. Ga shadawn, mungkan ntsa na lu ai baw, sha ai baw mahkra gaw, shinggyim masha ni a matu rai taw nga sai.Lam mi hku nna tsa chyaru ka-ni, nang hpam tsi mawan ni gaw, mungkan ting e , n kaja ai arai hku jawm masat tawn da ai rai nga ninglen, mungkan masha yawng hte wa, tsa n lu,ka-ni n lu ai langai mung n nga ai hku re. Kaja ai tsi mawan shagu ngu na wa , tsa chyaru hte ka-ni n lawm ai mi n nga ai re. Raitim ndai tsa chyaru ka-ni , nang hpam tsi mawan ni gaw, shadawn shadang hkrak , rit kawp tara hkrak hte galaw da jang, asak hkye mawai lu ai tsi hkrung tsi nan ni byin tai lu ai re. Raitim, shadawn n nga, shadang gata, n jaw ai lai ladat hku asung jashawn yang chyawm gaw, hkrit ra dik ai gung labu tai wa nga ai re. Masha nkau mi gaw, tinang kan hkru gumhpraw lu jang ram sai; kaga ni hpa byin yang byin, ngu ai myit masa a majaw, ari dam hkrum nna, hkyuk htawng ni she n shang rai wa sai. Grai grai ngwi pyaw ai dinghku ni hten run mat wa sai. Dai re majaw, ndai laika hti ai hpunau ni mahkra mung , “Ma garai n hkrat yang, lakang htan ai,” magam hpe lit jawm la shakut shaja ra saga ai.
Masha ni hpe yu dat ai shaloi, tsa ya tai na, nga nna tsa lu hpang ai langai mung n nga ai. Ka-ni ya tai na, nga nna ka-ni lu hpang ai mung langai n nga ai. Chyai lachyai hte sha, manang ni hte kalang marang pyaw chyai ngu nna lu ai kaw, sharai la n lu, hpang hkrat mat ai hkrai;chyan yu ai ngu yang, kadawng bang ai hkrai she rai nga ma ai. Ndai lam gaw, tsa chyaru ka-ni , nang hpam lusha ni hpe sha tsun mayu ai n rai. Masa bung ai kaga lam law law naw nga nga ai. Tsi lajang shamai la n lu hkra sawng mat ai ana ahkya ni; grai ngwi pyaw nga lu ninglen hten run mat wa ra ai dinghku ni; manu dan dik ai magam bungli kaja hpe gun hpai lu nga ninglen tat sum kau ra ai ni law law hpe mu lu nga ga ai. Hpaji shakut nga ai jawngma shayi shadang sha ni law law mung, tinang hte seng ai hpaji laika shakut na malai, makau grupyin hkan na mu hkrup , na hkrup , hti hkrup , jahta hkrup ai agung alau a marang e, mungkan manghkang de di hkrat bang ai ni law law rai nga ai. Ning rai byin ai lam ni mahkra kaw na makawp maga lu na matu “dum ai hte rap; dum ai hte kap,” rai ga, ngu ai lam re. Ya yang kadai wa gaw, kaning re ai madang de du nga ai n chye ai. Tinang gaw, tsa chyaru ka-ni n lu n sha yang, n nga lu ai madang de du taw nga ai rai yang , ya jang, rap di kabai kau ga, n shut na re. Dai hte maren, nse nsa ai amu hta len mat wa ai ni mung, ya jang rap di kau da ga, n shut na re.
“Dum ai hte kap,” di ga, ngu ai hpa rai ta? Shinggyim masha hta kalang lang “Inspiration” ngu ai myit shingran atsam du pru chye ai. Yak hkak ai manghkang hpe hparan lu na myit atsam pru wa ai;galu kaba bawngring wa na lam gyin shalat lu na myit shingran atsam pru wa ai. Shing re ai aten gaw,manu dan dik ai aten nan rai sai. Dai zawn re ai myit atsam ni hkawn pru wa yang, alawan ka matsing sumhting da u. Ya jang ta tut galaw hpang mai ai bungli rai yang mung, ta tut galaw dat u.Teng sha myit dik myit pyaw awng dang ai lam lu na re. Ga shadawn tinang hpe shut da ai masha ni a mara hpe n dat ya lu ai; matai htang mayu nna, yup n pyaw, sha n mu byin hkrum nga ai wa mung, tawn rap di kau nna, manang wa a mai kaja lam gaw gap na hpe mahtang kap di galaw mat wa u.
Italy mungdan, Vatican mare, Simsa lam hte Tara Rapra lam Rung na Sir.Fernando ngu ai wa tsun ai. Mungkan masha ni hta share shagan ai, “Hero”kadai rai nga a ta? Tinang a prat hpe shading sharai galai shai gaw gap la gwi ai wa rai nga ai da. N kaja ai kaw na kaja ai maga de; kaja ai kaw na grau kaja ai maga de; grau kaja ai kaw na kaja dik ai maga de du lu hkra shakut shaja gaw gap lu ai wa rai nga ai da.
Dai hte maren daini anhte mung, gara madang, gara tsang, gara pang hta shang lawm taw nga ga ai kun? tinang hkum hpe tinang dinglik yu ra nga saga ai law.
Jinghpaw Wunpawng Laili Laika Hte Htunghking Hpung, Dakkasu ni, Myitkyina Buga Shanan Magazin (2006-2007) Hpaji Ladaw, Laika man (72-77)


text:
Shanglawt Rawtmalan Prat Hkrunlam Mahkrum Madup
Nwai Shing-ran Ga (Epilogue)
Ka ai- JJ Lum Dau
Ninghtang dinglik masam maram yu dat yang
Myen mungh ting nah rawtmalan wuhpung ni the mungh masa wuhpung ni gaw damlada ai hpyen masa ningmu hte mungh masa ningmu hpe npawt nhpang tawn ai ladat n lang ai sha, gyipgyeng ai ladat hpe nawq lang sawa nga gaq ai majaw ngangkang ai kahkyin gumdin lam galoi mung, n lu yu nga ai. Shing-re ai hkam lah lam htaq, la-kap nna taihpyen wa gaw wuhpung shagu aq lapran kawq sumprat bang, sai garan ginhkaq ya ai the wuhpung yawng hpe aloisha, dumbru dumbra galaw kau ya lu nga ai.
Dai zawn re ai masa htaq hkan nna maigan jinghkuq ni shang garum shingtau mayu tim mung, awngdang walu na matu anhte kawq hkap lah lu ai myit madang ni , rai n nga ai hpe mu maq ai. Deng- ninghkan, htingnut mat maq ai. Raitim mung, rawtmalan wuhpung ni htaq awngdang walu na matu, hkam la ai atsam nga wa ai shanih mungmasa hpaga la ni gaw Myen mungh na gatlawk hpe myit lawm wan a maq ai.
Dai majaw, rawtmalan wuhpung ni gaw tinang raq sharawng ai ginlam hpe tsun ndau nga ai htaq, tinang hpe sa pawnbaq garum lah na maigan masha ni aq raq sharawng ai lawm nga ai kun?, ngu ai hpe sungsung lili dinglik yu ra na re. Madung gaw tinang raq sharawng yawshada ai pandung gaw, sag arum lah na ni aq raq sharawng ai masing kawq jahtuk lah ai lam, rai na re.
Myen mungh nah rawtmalan wuhpung ni the htingbu mungdan hkan nah rawtmalan wuhpung ni aq ntsa e maram yu ai shaloi, mulu ai mabyin lawnglam masa ni gaw:
- Thai lamugah jarit the nikahtep nga ai Mon, Kayin, Kayah, Sam rawtmalan wuhpung ni aq ntsa e Thai uphkang magam gaw aten langai the langai aq satlawat masa n bungh ai the maren, kanawn mazum ai ginlam htaq mung, hkanshai pruwa ai. Raitim mung, Thai hpyendap ni gaw aten galaishai matwa ai raitim mung, katalam aq mahkuq mahkau gaw shim ai ladat npuq e ngangkang ai npawt nhpang hpe madung tawn nna kanawn wa masai.
- Myen mungh nah rawtmalan wuhpung nig aw shanhte aq shawnglam htaq, myit mada shara a-nga dingsa gaw rawtmalan myit hpe shayawm kau na ni nre.
- Myen mungh nah rawtmalan wuhpung ni nawq shamu shamawt nga dingsa, India mungh nah rawtmalan wuhpung ni aq myit ninggun mung, shayawm kau na nre.
- India mungh nah rawtmalan wuhpung ni shamu shamawt nga dingsa gaw, Miwa mungh nah rawtmalan wuhpung (Tibet,Xingjang) zawn re ai ni mung, agrin nga na masa nga ai.
- Ndai rawtmalan wuhpung ni gaw masa langai ngai hku nna gindun nga maq ai majaw jut langai hpe shah, yu nna hparan ai hte awngdang lam luwa na matu, dutdang ai lam ni lawq lawq nga ai. Shing-re ai mabyin masa aq npuq e, shanhte aq rawtmalan lam hpe dawm shangun kau lu na matu gaw rap-ra ai tarah npuq e, shanhte amyu ni yawng lu ging ai ahkaw ahkangh jawq nna aten galu htaq shanhte amyu ni aq matu, hkamdaga ai lam nga ra na re. Dai zawn re ai mabyin masa aq npuq e, bawngban jahkrup ai hte awngdang lam luwa na re, ngu maram ai.
Ndai zawn re ai mabyin masa npawt nhpang htaq hkan nna manghkang sanglang ai kawq, Myen mungh rawtmalan wuhpung ni aq manghkang hpe npawt nhpang tawn nna sanglang ai gaw yawng aq matu, awngdang na mahtai luwa na re ngu hkam lah ai. Myen mungh kawq nga pra sawa nga ai bum nga masha ni, amyu langai hpraq aq ntsa kawq yu dat ai shaloi, nlawq nlaq sha raitim mung, amyu yawng pawnghpawm dat ai rai yang, Myen amyu htaq grau lawq ai htaq n-gah, shanhte aq shingduq labau gaw Myen labau htaq aten grau galu, grau nna ngangkang manu rawng ai hpe mulu ai.
Shing-rai, shanhte kahkyin gumdin lam hpe jahtuk shading sharai lah lu ai shanih gaw shingkang shingwang kaba wa shangun nna mungkan ningmu hpe mung, wuhpung aq manu majing hpe shadan shadawng walu na re. Madung gaw bum nga masha ni aq ginra ni htaq hkailuq hkaishah na matu, namhpun rawng, nsam hkum manu rawng ai nhprang sutrai ni hkaqnu hkaqshi ni ahkum ara hpringtsup nga ai.
Dai htaq n-gah, dai ginra ni kawq, rap-ra ai du hkra hpe mungdan aq hkrang the jahtuk dah nga ai. Madang tsaw ai sutmasa lam galawluq galawshah lu na matu, panglai hte mungkan kawq mungchying masha lawq htum ai mungdan ni e shinggrup dah ya nga ai. Karai Kasang gaw anhte hpe dai daram manu rawng ai mungdan aq dah ya nga ninglen, akyu rawng hkra asung rai n chye jashawn lah nga gaq ai.
Sungsung lili dinglik yu yang, anhte gaw Karai Kasang jawq dah ya ai machye machyang hpe rai n chye lang nga gaq ai. Raitim mung, Karai Kasang hpe rai n chye ai Myen nig aw Karai Kasang jawq dah ya ai machye machyang hpe lang nna Karai Kasang aq kasha ni rai nga ai , ngu hkam lah ai ni hpe sa dangshah nga lu maq ai. Manu rawng ai mahtai gaw satan wa hpe mara shagun nga na malai, tinang htaq ningra nga ai hpe gramsharai lah nhtawm, Karai Kasang jawq dah ya ai machye machyang hpe jahtuk lang chye na matu, shadik shatup sawa ra na re, ngu mu ai.
Dai zawn re ai ningmu hpe wuhpung langai hkam lah lu ai atsam nga tim mung, lama-wa, kaga wuhpung ni aq ningmu rai nhkandep lu ai rai yang, mungdan ting aq matu, awngdang lam luwa na ngu ai gaw rai n byin main a re. Bum nga masha ni yawng aq kahkyin gumdin lam luwa na matu,KIO hku nna lang hte lang, shakut way u sai raitim awngdang lam n lu wa yu gaq ai.
Shing-rai, galoi mung awngdang ai lam n luwa yu ai mabyin masa hpe mauhpa lam shabyin yalu ai gaw hpanh wa maduq Karai Kasang sha re. Dai majaw, Karai Kasang hpe rai n chye ai kaga hpu-nau ni aq matu the hpawn, kamsham ai myit hte akyu jawm hpyi ai akyu ara gaw anhte amyu htaq tengteng awngdang ai lam luwa nna Karai Kasang aq mungdan maden zinghka walu hkra, shadik shatup sawa lu na gaq ai.
Myen mungh aq htingbu mungdan ni gaw “ Miwa, India, Bangladesh, Thailand, Laos” ni raitim, “Miwa, India the Thailand” nig aw Myen mungh hte seng nna grau ahkyak ai mungdan ni rai nga maq ai lam ntsa kawq tsun wa sai. Mungmasa aq shawnglam hpe chye mayu yang, sutmasa aq shamu shamawt lam hpe maram chye ra ai zawn, sut masa aq npawt nhpang chye mayu yang mungmasa htaq npawt nhpang dun nga ai hpe dum ra na re.
Myen mungh kawq, Miwa lang nga ai sutmasa aru gaw bum nga masha ni kawq ahkyak tawn ai ladat n lang ai sha, lam shagu htaq Myen uphkang magam kawq shamyet shanat nna shachyai nga ai. Aten galu htaq, hpyen uphkang magam aq myit galaishai wa ai lam, snr atsam marai grit nem wa ai shanih gaw sutmasa lam htaq mung, hkan ashun wan a rai nna hkamdaga nga na n re. Shing-rai, lanih mi htaq Myen aq akyang majing hpe mu chye wa ai shaloi, bum nga masha ni hpe mung, rap-ra ai masing lam-yan hku kanawn sawa ra sai hpe mu wa na maq ai. Dai shaloi, Miwa, hte bum nga masha ni gaw shadaq manu tawn hkatwa ai marang e lahkawng magah aq matu, akyu ara pruwa na re ngu maram ai.
American gaw anhte Kachin myusha ni hpe myit hpawq ya ai chyeju maduq ni re. Raitim mung, mungmasa the seng nna democracy the federal ladat aq ntsa e yu gaq nga yang, American raq sharawng ai federal gaw ginra hpe madung tawn nhtawm, anhte rap sharawng ai gaw masha amyu bawsang kawq madung tawn ai. Dai majaw, American hpe makam masham lam the hpaji hparat lam htaq hkap lah mai ai raitim, mungmasa hkam lah lam e n bungh nga ai.
Hpang de galaishai wa na American hte Miwa aq n-gun hpe maram yu yang, masa amyu my htaq hkan nna American aq technology gaw tsaw chyu tsaw matwa nna masha hte ma nil u ging ai ahkaw ahkangh mung, hkan tsaw nang wa ai marang e kanawn mazum lam kawq shadaq aq lapran htaq, manu tawn hkat ai lam e madang gritnem wa ai hte maren, masha aq hkam lah ai madang kawq mung, hkan gritnem matwa na masa nga ai. Ndai lam hp eaten dep gramsharai lah lu ai lam n nga yang, aten galu htaq yak ai lam nga wan a masa nga ai.
Miwa aq ntsa maram yu dat yang, rawtjat ai ginlam amyu myu lu nga maq ai raitim, gatlawk nkau kawq yu tawt kau nga maq ai. Dai majaw,du na raq ai aten htaq sutmasa aq gatlawk nkau kawq sumh wa ai zawn, mungmasa aq shingkang htaq mung ashun hkrah wa na masa nga ai. Dai zawn rai, shutwa ai hpe gram lah lu nna jahtuk sharai sawa lu ai shaloi, rawtjat ai lam bai luwa na maq ai ngu, maram ai.
Tsaban 19 aten htaq, mungkan hpe British ni ga-up laiwa ai zawn, tsaban 20 htaq American ni gumhkawng matwa masai. Tsaban 21 kawq nna gaw Miwa ni ga-up shah na aten raiwa na masa nga ai. Dai shaloi, mungmasa hte sutmasa lawnglam htaq jahtuk shen maramh sawa ai kawq yu tawt kau ai masing ni hpe sharai sawa lu ai rai yang, Miwa gaw mungkan aq tsaw htum ai punghkum kawq aten galu dung sawa lu na matu, masa amyu myu htaq hkan nna npawt nhpang lu nga magang sai, ngu maramh ai. Shawnglam htaq, shanhte gaw lungwa na kun? Snr yuq matwa na kun? Snr yuq matwa na kun? ngu ai gaw jawm jawn sawa nga ai sanghpawli hpe hkang ai lit-hkam ni hte, hkannang lawm nga ai mungmasha ni aq atsam kawq, hkan wa na sai.
Ntsa kawq tangmadun wa ai sumtang gaw rawtmalan hpang wa yang nah magam gun langai aq tinggyeng mahkrum madup the ningmu ni sha , rai liq ai. Du na ra ai prat ni htaq my the mungdan hpe woiawn uphkang wan a lit-hkam nig aw hpuba hpushawng ni galaw shut matwa ai hpe gram lah nna prat the htaphtuk dumh ai taq-tut bungle ni htaq shangtsap wa na ma ai rai nna Kachin myusha ni yawshada tawn ai pandung de tengteng woidu wan a maq ai ngu, kam dat ai.
Shing re ai akyu ara hkam lah lu na matu, kanawn mazum sawa ai kawq, “Magah de shanang ai lam htaq n hkanh ai sha, tinang aq shawnglam hpe maram ai zawn, grup-yin nah masa ni hpe hkut-hkut nainai maram lah ai hpang, yawng the kanawn mai ai “ Neutralism” lam-yan htaq hkanh nhtawm, jahtuk kanawn sawa ai ladat gaw aten galu htaq amyu hte mungdan aq matu, hkamdaga nga shangun ai masing raiwa na re.
My tsawq, mungh tsawq hpu-nau ni e….,nidik htum ai tinang aq hpyen gaw kadai rai ta? ngu ai gasanh aq mahtai lu na matu, sungsung myit yu ai shaloi, nidik htum ai tinang aq hpyen gaw tinang nan rai nga ai hpe mu wa sai. Tinang aq lagaw the ahtu lah ai majaw tinang nan machyiq sai. Nanghpam maluq mashah luq shah ai majaw tinang aq prat hpe jahten sharun lah sai.
Lagawn lamawn re ai jasat aq majaw, manu rawng ai aten ni hpe nga shalai kau sai. Raitim mung, nidik htum ai tinang aq hpyen hpe jinghkuq byin taiwa hkra, tawkhprut dawqdan lah nna gramsharai lah lu ai shanih gaw Kachin myusha ni htaq kahkyin gumdin ai n-gun luwa ai marang e, taihpyen majing hpe jawm kasatdang kau nna yawshada ai pandung de gah-lahtumh n shut du walu na gaq ai.
From Shanglawt Rawtmalan Prat Hkrunlam Mahkrum Madup
By – JJ Lum Dau


text:
Myit yu ga “part” (2)
Kachin Politics and Mediation Research Network
Jinghpaw Mung Masa hte Htingram Sawk Sagawn Hpung
Email: kpmrn21@gmail.com
KIO/KIA gaw Myu sha ni a gam maka tsawm htap wa na hte Wunpawng mung dan grin nga lu na lam hpe lahkrip ra ra woi awn galaw sa ra ai wuhpung rai nga ai hte maren KIO/KIA a atsam hpe Karai jaw ya nga ai lam n mai malap na rai nga ai.
Lai wa sai October shata 8-10 laman e Jinghpaw mung Myitkyina mare kaba hta KIO/KIA simsa lam dat kasa hte Myen asuya simsa lam dat kasa ni a bawng ban ai hpawng hpe masum ya tup bawng ban shakre la lu sai rai nga ai. Rai tim grai gabu hpa langai gaw majan jasim ta masat rai n galaw ai sha matut nna mahtai kaja lu na lam hpe anhte Jinghpaw Wunpawng yawng a Salum rai nga ai KIO/KIA dat kasa hku nna rai n-galaw ai hpe Karai Kasang a mying ningsang hte chyeju dum ai lam shawng tsun mayu ga ai law.
Malaysia mung dan nga (Southeast Asia Kachin Network “SAKN”) ginjaw kawmiti Salang Yi Jawng Hkawng Lum hku nna tsun ai hta KIO/KIA hte Myen ni bawng ban ai lam hta (Resources Sharing) ngu ai gasi hpe mung hta lang tawn ai hpe mu lu ai, UN Secretary-General’s Special Adviser on Burma Vijay Namiar, Irrawaddy shiga dap hte San Htai galaw tawn ai hta tsun ai gaw Federal Power Sharing and Resource Sharing, ngu ai ga si hpe tsun nga ai, U Aung Min Tsun ai ga hta Power sharing and resources sharing hpe lang tawn ai ga si ni hpe mu lu na rai nga ai. Ndai ga si hpe lang ai hte Constitutional amendment and Genuine Federal Political power sharing, shing nrai self determinations and Sovereignty power, ngu ai ga si hpe mahtang jai lang ai gaw grau nna kaja nhten ngu ai hpe anhte SAKN hte KPMRN hku nna mu mada ai lam tang shawn mayu ga ai re.
Dai dat kasa hte U Aung Min tsun ai ga si ni gaw kachyi mi nsen shai taw ai rai tim jahkrup tawn nna tsun ai lachyum hkrang nga ai, Power sharing and resources sharing ngu ai ga si gaw lachyum hku sawn dinglik dat ga nga yang hpa baw hpe madung tsun mayu ai kun ngu ga san san na lam nga ai. Power sharing and resources sharing ngu ai ga si hpe rai ntsun yang dai de du na matu ninggam langai hte langai naw sa ra na rai nga ai, dai ninggam ni hta gaw madung hku nna (1) Jinghpaw mung kaw htaw matsut bang tawn ai Myen ni a Myawk kaba ni hpe lawu mung de naw shawng htaw nhtang la kau ra na (2) Neyhpyidaw de hkyen tawn ai hpyen gasat nbungli ni hpe UN hte Miwa dat kasa ni a man e dinghku majan hta gara majan mi byin byin njai lang na saga ai law ngu ai myit hkrum ta masat lekmat shawng galaw ra na (3) Ya byin ai majan gaw mung masa rapra ai tara tsep kawp n-nga ai marang e byin wa ai re majaw, hpyen majan a majaw tsinyam hkrum sha ai mung chying mung shawa masha ni hpe shanhte a sak hkrung shim lam, hpa ji lam, rawt jat bawng ring lam yawng hpe anhte lit la hparan kau na ga ai ngu ai ga sadi (4) KIO/KIA hte gaga myu baw sang ni jawm bawng ban nna myit hkrum ai lam ma hkra hpe constitution gram ai hku nna mi rai rai, mung dan ting simsa lam jawm galaw ai hta mi rai rai, self determinations and Sovereignty power hpe shachyaw sa wa ai lam hta asuya ni hku nna mung gabu gara hkap tau let jawm galaw sa wa na ga ai ngu ai hpe myit hkrum ra na (5) lama wa na rapra ai tara hpe nlu ai majaw majan naw byin nga ai aten hta mara n-nga ai mung chying mung shawa masha hpe dingbai dingna jaw ai lam, ahtawk hkra ai lam tsep kawp n-galaw shut na ga ai ngu ai ga sadi ta masat, (6) Panglung ga sadi hte maren anhte Jinghpaw ni laksan nga mayu jang nga mai ai nga ga sadi hpe mung chying mung shawa masha yawng hpe san nna Vote galaw na lam hpe myit hkrum na. Ndai lahta na lam yan ni hpe shawng myit hkrum yang she power sharing ngu ai ning gam de sa mai na rai nga ai. Dai hte maren anhte maga mung wan tsi hkraw hkraw rai nna galoi mung sadi maja let dap shagu wantsi krung krung hkyen tawn ra na rai nga ga ai. Nat shatsai kau ga ngu yang wan n-ga bai gabye la ai baw nbyin na matu grai sadi ra nga ga ai.
Hpyen majan hpe mung chying mung shawa masha gadai mung ra sharawng ai nrai, grau nna gaw anhte mung masa hpe yu azi nga ai wuhpung ni mung nra sharawng ga ai, rai tim ngai gaw sinat hpai na, nang gaw hpun tawng hpai u power sharing galaw ga ngu ai ga hpe gaw Myit yu ga.
Yawng hpe tsawra hkungga let
KPMRN
Kpmrn21@gmail.com


text:
Dec 6 kaw na 10 ya du hkra Malaysia Mungdan Langkawi hta galaw ai "The 11th Langkawi International Maritime and Aerospace Exhibition 2011 (LIMA -11)" lamang hta Myen Mung a Dap Awn Daju rung na ningtau lit hkam Lat Du Up Jum Daju Hla Hte Win wa du nga ai re. Shi gaw laksan hku n-na Myitkyina Dap kaw na Du Daju Oo Kyaw hte Myen Mung Hka Dap Lit Hkam Du Daju Jum Thura Thet Swe hpe mung woi mat ai lam shiga na chye lu ai. Shanhte hpung ni gaw ya yang Malaysia mungdan Lankawi kaw rai nga ai lam shiga na lu ga ai.
By: facebook Jabrang


text:
by Panglaihkrudu
Myen mungdan hta BA,BEd janmau gup ai jawng sarama langai mi a shata shabrai gaw lap 6000-7000(US$ 6 hte 7 lapran) rai nga ai. Sarama gaw shi lu ai shata shabrai kaw na nta shap rawng ra ai, shat mari sha ra ai, jawng sa jawng wa motorcycle sau mari bang ra ai, tsi mari sha ra ai, mare buga hte makam masham hpung de alu bang ra ai, si hkrung si htan machyi makaw hkrum ai jinghku jing-yu ni hpe karum ra ai.Dai jawng sarama a jawngma tai yu sai lawu tsang jawng n lung shangut la lu ai numsha langai mi Thai mungdan kaw nta nchyang ma (mae baan) galaw yang shat mung lani mi ma masum hkru hkru lu sha, nta mung n shap rawng ra, tinang du nga ai Thai buga de alu n bang ra ai(nta madu ni bungli galaw lakmat a matu gumhpraw bath 3800 bang ya ai), nta madu ni a maw daw jawn ai majaw motorcycle sau n mari bang ra ai, machyi makaw hkrum yang tsi n mari ra ai, tsi rung rawng ra yang Baht 30(Lap 800 matsat tsa) hte machyi mai hkra tsi tsi la lu ai. Mae Baan (Housemaid) langai mi a shata shabrai bath 3,000 (lap mun sanit 7,000 kaw na 8000(lap sen lahkawng 200,000) rai nga ai. Malaysia de lu sa ai ni shabrai htam masum(Baht 15,000) lu ma ai. Japan de lu sa ai ni shata shabrai lap sen 10 kaw na sen 20 lu ma ai. American shabrang lagai mi shanhte mugdan hta shata mi amu galaw nna lu ai gumhpraw hte Thai kaw shata kru amu n galaw ai sha majoi mi sa dung sha lu ai nga tsun ai. Mungkan ntsa e Myen mungdan a npu e nga ai mungdan lahkawng sha nga sai. Anhte a mungdan gara hku byin wa sai kun?
Prat ram ai Jinghpaw Wunpawng sha ni n-gun lagaw garai n yawm yang, masha ni kaw gumhpraw naw mai tam yang, tinang buga hpe gan kau da nna maigan mungdan ni de pru sa wa ra sai. Majoi shingra bum sin nga nna nta masha yawng matsan si na malai lu su nga mu nga mai ai prat dep ai mayu sha ni hte jighku hku nna matsan nhkun kaw na lawt pru lam tam ra sai. Tinang buga hpe kadai mung tsaw ra ai. Nam maling na awoi lagang pyi shi a nam shalawng hpe n ja ai. Sinat lang ai ni sha myu tsaw myit rawng ai n rai. U myi pai pyi n chye gap ai wa mung myu tsaw myit gaw sinat lang nna masha gap sat ai wa a myu tsaw myi hta n yawm na re. Myu tsaw myu tsaw ngu nna shada da asak gyam hkat, mung tsaw mung tsaw ngu nna buga kata hpun lawk kashun sha hkat, lungseng nhkun kashun sha hkat, ja nhkun kashun htu hkat nga ai hta, masha mung n sat, mung masha ni hpe mung n zing ri shingtsang ai sha, buga lamu ga hte nhprang rai mung n jahten shama kau ai sha, maigan de hpaji shakut, kan bau bungli sharin, gumhpraw tam, kanau kasha ni hpe bau maka, jawng shalun, kanu kawa hpe gumhpraw shagu n jaw, tinang a buga hte nawku hpung a matu alu bang ai gaw, grau nna myu tsaw mung tsaw myit hpe tatut madun dan ai rai nga ai. Ya prat hta n-gup hku myu tsaw mung tsaw ai hpe kadai n kam sai dum ra ai. Masha sat ai myu tsaw masa hpe mung mung shawa masha hkyet rung wa sai dum ra ai.
Dai majaw Jingpaw Wunpawng ramma ni, laika hpaji n sharin sana rai yang kanu kawa tam ai sha n mai la sha dung nga sai. Mungdaw mung dan sutgan kashun htu sha nga ai lauban ni a mayam n mai tai ai. Dai gaw mungdan hpya sha ai hpe n-gun jaw ai sha rai nga ai.
Majoi shingra bum hpe kade n ja tim ji wa ni tawn da kau ra sai. Mahkawn shabrang maigan sa, ama ni hte gumgai dingla nta nga. Maiggan du nga sai ni yak ai ngu aput angun n mai tsun ai. Mungkan ga gaw tinang buga n re ai majaw lusha nga shara, kanawn mazum lam gara kaw mung yak ai sha re. Tinang buga pyi yak nga ai n rai ni? Atsawm chye nga yang gara kaw mung tinang buga sha re. Karai Kasang gaw mungkan masha yawng a matu ndai mungkan ga hpe hpan da ya sai re. Masha a ginru ginsa hpe kadai hkum pat da lu na rai ta? America mungdan mung sumsing lamu mungdan n rai. Japan mungdan mung sumsing lamu mung dan n rai. Du ai shara kaw astam htum hkra shakut shaja nna ja gumhpraw, hpaji hparat, kan bau bungli sharin la na n mai lagawn ai. Dik shale gumhpraw n lu tim, Inglik ga Inglik laika, Japan ga Japan laika, Malaysia ga, Malaysia laika Thai ga Thai laika chye hkra sharin la ra ai. Ga amyu myu sharin chye la ai majaw myit malai lu ai nhtoi n nga na re. N sharin la kau ai majaw chyawm gaw lani mi myit malai kaba lu na rai nga ai.
Rai tim, maigan du ai ramma ni n mai lagu ai. Lagu ai masha hpe bungli madu ni n ra ai. Lagu chye ai masha hpe shaning tup kadai mung n bau da lu ai. Lagu ai wa gaw shi a lam shi pat la ai sha rai nga ai. N mai lagawn ai. Maigan mungdan hta mung shanhte mung chying sha ni pyi bungli n lu nna yak nga ai. Dai kaw anhte sa yang shanhte madu bu ni n kam galaw ai bungli hpe shawng sa galaw ra ai. Three-Ds ngu ai Dirty, Difficult, and Dangerous jobs (matsat shabat amu, yak ai amu, hkrit tsang ra ai amu) galaw ra ai. Lagawn ai wa a matu kanang kaw mung bungli n nga ai. America mungdan hkan e gumsan magam a kasha rai tim jawng n lung ai ten shi jai na gumhpraw shi tam ra ai. Democracy ngu ai gaw majoi mi dung sha, lagu sha, masu sha na mung masa n rai. Masha yawng rap ra ai akyu hkam sha na matu yawng jawm shakut shaja ai masa she rai nga ai. Maigan du ai Jinghpaw ma ni tinang buga zawn nawn nna kam ai hku wang lu wang lang nga chye ai. Ndai bungli grai yak ai, wora bungli n kam galaw ai, nga nna ya sha ya sha bungli lata, bungli htawt rai chye ma ai. Aten ma hkam, taxi shabrai ma hkam, phone shabrai ma hkam nna bungli matut ya ai manang ni hpe pyi mara shagun chye ma ai.
Tinang a buga e nga yang laning lap mun mi pyi n tam yu ai ni maigan du yang tinang a aprat hpe malap mali rai chye ma ai. Nkau mi tinang lu ai shata shabrai hpe beer, tsa man man lu nna ginlut kau chye ma ai. Kade ning na wa tim, nta de gaw pyek mi mung n shagun ma ai. Dai gaw akyang laban ai ngu ai rai nga ai. Dai majaw maigan de sa mayu yang, Inglik ga, Inglik laika sharin , Thai ga Thai laika hpe sharin, Malaysia ga Malysia laika hpe sharin, Japan ga Japan laika hpe sharin, computer hte ta dip jak typing sharin, dik shale Miwa ga hpe sharin da nna shajin ra ai. Mana zawn zawn, ma-a zawn zawn hpa ga mung n chye shaga, hpa bungli mung n chye, hkam kaja lam mung n nga, tsa chyu lu, malut hkayawm chyu lu, kun-ya chyu sha, gumhpraw hpe majoi mi hkawyawm nna nat kau kau rai, kani hte nang hpam lu sha mung n kabai kau lu, lagu sha, masu sha, akyang bai laban, kadai hte mung n chye kanawn n chye hku hkau, pyaw daw kadaw sharawng rai yanag gaw maigan de sa tim manang ni hpe myit ru shangun, ruyak jamjau jahkrum lit shali na rai nga ai majaw, apyaw sha tinang a dai daw dai hpang buga sin nga ai mahtang grau kaja na rai nga ai.


text:
skip to main |
skip to sidebar
Majoi Shingra Hta Grau Tsaw Ai
Myitrum
manang ni, jarit hpundung 6,7,8 de Miwa hkran hku sa shang htim gasat ai Tai ni
Miwa hkran jarit e si sumpum jawng taw ai majaw, Miwa ni kaya hkrum bu nga ma
ai da. LZ grup-yin e mung, mani tup myawk
kaba dum bang ma ai. Raitim, daihpawt," Good Moorning"sha re
yaw. Mani na nhtoi hta anhte shara 5
Awng Padang dip la lu ai shiga na lu ai. Tai ni shagri brep ma wa masai.
Ningbaw ni myik taw ai sha rai sai.Na magang kaya hkrum magang re majaw,
shanhte mung n kam myit tim myit yu wa ra sai i. Chyeju shakawn ga lu oi.Anhte
a KK gaw mai kaja nga ai.
JIC++++read more++


text:
Maigan myu ni hpeJeyang IDP a sumla hte sang lang dan nga yang
Louisiana mungdaw asuya kaw nna ningtawn ai jawngma ni hpe shalat ai jawng e ,Dai ning High school Senior tsang hta lung nga ai Wunpawng shayi Dumdaw Seng hkam Pan gaw ,
lai wa sai October 14 ya shani shi lung nga ai Jawng a shawa hkaw tsun hpawng kaba hta ,Ya tatut byin nga ai Kachinland a majan,IDP hte IDP na hpaji sharin jawng a lam ni hpe shi a mahkrum madup hte rau American hte kaga bawsang ni a man e ,''ngai Kachin re'' nga nna n gun mi alu sanglang dan lu sai hku re.
Asak 1 ning hta USA ga de du shang wa nna,ndai ga nga kaba wa ai rai tim Jinghpaw ga hte Laika atsawm chye let ,ndai ram myutsaw myit rawng ai mu lu ai majaw
Wunpong myusha ni gaw gara mungdan wa mi du mat tim, Sai Ga Shaga ai ngu gaw ndai nan sak se rai sai.
Daining na ginhtawng jawng dat ten hta kanu mung dan Kachinland de shawng ning nan langhku bai wa nhtawm, Jeyang IDP jawng de ap nawng sara num hku nna sadu hkawm chyai ai hpang ,
shi a shawng lam yaw shada da ai lam ni galai shai mat wa ai lam chye lu ai.
Shigaw mani mana ten du hkra Tsidu (Anesthesiologist) galaw na hku myit da ai rai tim,Buga na bai du wa ai shani kawn nna Mung masa ,Tara Kasa hpaji ni hpe sharin la nna, Judge Kaba tai lu na matu shakut sawa na lam chye lu ai.
Shi a Buga na mahkrum madup hte Laiza hkrunlam hpe NAWKU hpung masha ni hpe baiwa sang lang dan ai ten hta Ah pan tsun ai gaw :
''Jinghpaw mung Kachinland kata kaw tatut gara hku byin nga ai mabyin ni hte tengman ai lam ni hpe Mungkan ting chye hkra htawng madun lu na matu wunpong myu sha yawng shakut lawm ra ai magam bungli kaba re.
Amyu langai mi myihpaw let rawt galu kaba wana matu hpaji chye ra ai.
Buga na mani a hpaji madang gaw grai naw nem ai madang kaw re mu lu ai. Ndai hpe dang di lu ai lam hku yawng jawm sharawt ra na wunpong yawng a lit re ngu mu nngai.
IDP hpyenyen tsinyam ni hpe dang di lu ai daram madi shadaw ya marit.'' Nga nna shi a ningmu hpe tang madun laiwa sai.
Maigan du nga ai sak ram ni hpe tsun mayu ai gaw :'' American ni gadai mung Kachin ngu ai hpe nchye ma ai majaw myit grai npyaw nngai.
Kachin ngu ai hpe Mung kan ting chye wa lu na matu gaw an hte yawng a lit nan rai sai ngu ai'' ..shi a ning mu hte hkam sha ai lam ni gaw kasi la mai ai shayi sha re ngu mu mada nngai.
An hte kashu kasha ni hpe amyu ru sai,myu shalam ni sharin hkaja lu na matu Jawng dat en buga de woiwa yang Next new generation a rawt jat lam mung rai na hpe hkaja lu la sai rai.
Shagrau kum hpa ni hte Ah pan
Jeyang IDP jawng up hte rau
IDP Jawng ma ,sara ma ni yawng hte rau ( LAIZA )
Sharin sara num manang ni hte rau
IDP jawng Jeyang ( LAIZA)
Ah pan Lung ai Jawng
Myusha lam hta Mungdan mahkawn hku nna shanglawm ai ''Ah pan''


text:
Myen asuya dap gaw Ginjaw Ginra zing na majan kaba baw hpang nga ten, kyu ja ja hpyi nga na matu, Wunpawng Mungdan Shanglawt Hpung KIO Ginjaw Komiti kaw nna September 19 nhtoi the tinang Jinghpaw mungshawa ni de ndau lajin dat sai re.‘Myen Mung Asuya maga mungmasa bawngban chyinghka hpaw wa ai hte shingrau nhtawm, Myen Hpyen Dap gaw KIO a uphkang lam hte hpyen masa lam hta hkridun sai ru matut shara ni hpe langai hpang langai zing lu hkra n gun kaba hte gasat wa ai majaw kyu hpyi na matu’ KIO ginjaw komiti ndau ai re.
Ya ten Myen Asuya dap ni gaw KIO ginjaw ginra shimlam a matu hpyen masa hku nna ahkyak ai Sama Ginwang, Myitkyina-Manmaw lam sinpraw hkran KIA Dap Nawng Dapdung 252 shara Nhkram Bum hte KIA Dung 3 Lai Hpawng Bum ni hpe n lu n mai htu gasat nga ai gaw bat lahkawng jan sai re.
“Ginjaw ginra ni, jarit mayan ni hta Myen ni laja lana rai majan kaba gasat wa na masa nga ai majaw, anhte a rawt malan hkrun lam gaw Karai Kasang hte rau hkawm sa wa lu na matu Mungshawa Dap shawa hpe kyu hpyi na lam shajin ai” re nga KIO Shiga Dap lit nga Du kaba Nhpang Naw Bu tsun ai re.
Kyu hpyi na lam hta ya ten laja lana gasat hkrum nga ai KIO ginjaw ginra Nhkram Bum hte Dung 3 Lai Hpawng ginra, Jinghpaw mungdaw hte lahta Sam mung KIA Dap Ba shagu ni hta htim gasat hkrum nga ai majan ni hpe gasat ma-nga kau lu na matu ni rai nga ai.
Jinghpaw Nawku hpung ni hku nna gaw KIO shana tim, n shana tim rawt malan hkrun lam a matu kyu hpyi dingyang re nga, Myitkyina na nawku hpung woi ni Jinghpaw Shiga Dap KNG de tsun ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text: Myen mung a galai shai lam kara kaw du nga sai kun? (Tara kasa U Aung Htoo) Grai ahkyak ai lam ni lawm nga ai. By: Yaw Na Kachin Politics Watch and Research Network hte Legal Aid Network kaw na Salang kaba U Aung Htoo) hte san Htai galaw ai lamang hpe “Yaw Na Lachi” facebook kaw mai madat la ai. Daw (1) kaw nna Daw (8) du hkra San Htai ai Video hpe galaw tawn ai rai tim ndai Video gaw ahkyak langai hku nna naw shawng tang madun dat lu ai hku re. Mung masa galaw nga ai Salang law malawng hte NGOs galaw nga ai Wunpawng wuhpung ni law malawng , Salang kaba U Aung Htoo hpe chye na re kam ai, rai tim shi a lam nchye ai ni hpe gadin dik ai hku nna shachyen ya na n-ngai, Salang kaba U Aung Htoo gaw ya hkyak hkyak Wunpawng mung dan Shang Lawt Asuya up hkang nga ai Mai Ja yang kaw Tara Upadi hte seng ai jawng langai hpaw nna tara upadi lam hpe hpaji jaw sharin ya nga ai salang kaba langai re ngu nna shachyen ya mayu ai, shi a shingdu labau grai dam lada ai rai tim, ma hkra hpe shachyen yang grai na wa na masa nga ai majaw gadun dawk shachyen ai lam rai sai.Posted by Yaw Na Lachi on Sunday, December 13, 2015


text:
Mung kan hta KaNu nthoi gaw yawng bung tim kawa nhtoi gaw shai hkat nga ai ,NZ mung dan hta gaw Kawa ni a masat nhtoi laban gaw dai ni she re .Manap daw gaw English nawku jawng de sa Nawku lawm ga ai ,sha na daw de gaw anhte a ah ga hte Nawku daw jau ai lam hpe galawga ai , dai ni NZ mung dan hta shanu nga ai J.W myu sha ni mung tinang a ah myu htung hkring ga ni nmat wa na matu ,wenyi lam hta grau na suhprang wa na matu hte tinang a kashu kasha ni tinang a hkring htawng ni hpe chye na makawp maga rawt jat wa lu hkra ngu ai myit hte nlaw nla re ai rai tim bat shagu hta nta lngai hpang langai jawm naw ku ga ai ,htawm hpang de madu a madu nawku hting nu ni lu lajang lamat wa lu hkra ngu yaw sha da ai lam re, n-myit mada ai sha NZ mung de sadu ang ai gadai hpung sara wa mung anhte hpe nmalap ai sha matut mahkai wa ga, yawng hpe hkap tau la ga ai.
Kawa Masat nhtoi hku na lawu na shagun laika hpe sha chyen yadat ai.
De,
Tsaw ra ai wa ngai kasha lai ka hte sha na dat ai,tut hkam ja nga u ga.Kawa nhtoi du sha gu an nau ni ntas tawn da ai wa a tsaw ra myit ,wa a shakut shaja ai lam ,wa a nden marai share shagan ai lam ni hpe myit dum let myit ndit n-ngai.Moi wa naw nga ai ten an nau ni tsawm htap ai nta ,mawdaw ,sun hkau na hte ra nrawng ga ai gadai mung annau ni hpe n-yu gaji tsaw ra hkung ga ma ai.
An Nau ni hpe wa gaw hpaji chye na matu jagum hpraw malet lawu ga YanGon ,May Myo hkan jawng da lai wa sai ,gum hpraw matim hpaji nchye ten jahtum kau sa ga ai , wa lu ai ja gum hpraw ni gaw teng sha hpaji sharin yang Phd jan mau pyi mai lu ga ai.
Wa a an nau ni ntsa yaw shada ai lam gaw jakat ai nli tum tai na matu re, rai tim ya gaw an nau ni hta tsi la n-mai sai ana ni hte nang hpan tsi mawan ni gaw wa ra sharawng ai hpe jahten kau ya sai.Ngai kasha hpaji nchye ai majaw moi wa lak htak hta lu da ai hpakan na lung seng nhkun mung ya gaw MiWa ni a latade rai mat sai,Mali hku na ja nhkun mung darumagam lu ai ni lakau ya sai,bai na Mali sut yang na hkau na mung atsuya ni tara nshang ai nga na zing la ya sai, wa ga law da ai Myo ma lawk na nta hte mawdaw gaw dai Gala pansha ni hpe bwoi da ai wa nlu shaw la ai majaw jasum kau sai.Bai na wa e an wa ni a nta hte yep re ,dai Shwi Bu na htawt wa ai jahtawng nhtu ai ma nam ni mung wa n-nga ai hpang gaw nta wang de shang na ngai Jan ni hpe du roi rip wa masai ,ngai kasha Uma gam a nden marai n-rawng ai lam sha rai sai wa e,
Ka ai wa :: Sin li ma


text:
Malaysia Du jinghpaw wunpawng myu sha ni yawng rai yang ya dai ni du hkra na jahpan hpe yu yang 5000 de du wa nga sai lam chye lu ai.KRC,MKBC,KCF,Wunjat,KCCM,ndai uhpung ni a jahpan hku nna maram chye lu ai hku re.
Rai yang Myit rawt ai ram ma ni a hpung de ngai sadu madat lawm ai lam hta,
Ya ten lama KIO/A hte Myen hpyen ni gap hkat nna pung pung nga ngoi wa jang na matu an hta ya kawn hkyen ra sai lam hpe bawng ban ai lam chye lu ai.
myusha lam hte seng nna Myit rum hpung 3 hku nna shamu shamawt mat wa na re lam chye lu ai.
(1) Gaw ram ma nkau myi buga de shim ai lam hku nna bai ginhtang wa nna tatut shang lam na lam,
(2) Maigan mungdan kaw shanu nga nna buga na ni hpe Fund hku nna garum na lam,
(3) Gaw Karai kasang kaw myu sha ni lawt lu ngwi pyaw lam a matu aja awa kyu hpyi garum madi shadaw na lam,
Ndai lam ni hpe bawng ban nga ma ai lam Myit Rawt Ram ma shi ga dap kawn chye lu ai hku re.
U hpung a mying hte masing ,masha mying ni gaw shim da ai lam chye lu ai.
++more+Link++++
+++KRC blog++++


text:
Karai Kasang (KK) gaw ginding aga hpe hpan shalat dat ai shani kaw nna satan hpe mung hpan da sai lam ja chyum laika kaw mu lu nga ai. Satan gaw shinggyim masha hta alak mi grau zen ai rai nna, Adam yan Ewa hpe mung gunglau wa lu sai.
Sung sung dinglik yu ga nga yang, KK gaw satan hpe machye machyang jaw da ai zawn, Adam yan Ewa hpe mung jaw da sai. Raitimung, shan gaw KK jaw da ya ai machye machyang hpe lang nna dinglik maram yu ai lam n-galaw ma ai rai nna satan a man kaw aloi sha kataw ya manu ai. Shing rai satan wa kade gunglau chye ai lam shinggyim masha ni mu chye la lu na matu Madu Yesu a hpang kaw 40 ya tup hkan nang shangun nna gunglau wa ai raitimung, Madu Yesu gaw KK jaw da ya ai machye machyang hpe lang ai majaw satan wa mahtang Madu Yesu hpe asum jaw wa sai lam kasi hku nna madun da ya nga ai.
Shing re ai mabyin masa a ntsa e dinglik yu ai shaloi, KK gaw satan wa hpe grin nga shangun ai hte seng nna dinglik yu yang shinggyim masha ni gaw KK jaw da ya ai machye machyang hpe asung jashawn chye nna zen wa na matu rai na re ngu nna myit la mai nga ai. Maga hku nna dinglik yu ai shaloi, tinang hpe jahten sharun ai wa kadai raitimung, tinang a hpyen, shing nrai satan wa rai nga ai. Tinang hpe jahten sharun ai ni kaw na tinang hte ni dik htum ai wa gaw kadai rai ta? Atsawm myit yu ai shaloi tinang a prat hpe lam dingtawk hku jahten sharun kau ai gaw tianag nan tsa lu ai majaw, kani lu ai majaw, hpai da da ai majaw she rai nga a hka! Dai majaw ni dik htum ai hpyen gaw tinang nan rai nga ai hpe mu wa sai.
Dai hta n-ga, tinang lu sha shajan sha ai majaw dinghku masha ni hte ga li ga law byin wa sai. Shing rai tinang a dinghku masha ni gaw tinang a hpyen nambat 2 rai wa sai. Aga! Kaning wa di sana kun? Grup yin kaw hpyen hkrai hkrai she rai mat sai. Tinang hte ni kahtep nga ai hpyen nambat langai hte lahkawng hpe lu gasat dang kau lu jang she gumhpawn ai dinghku masha a n-gun hte shinggan na hpyen wa hpe gasat dang kau mai na re, ngu ai hpe mu wa sai. Shinggan hpyen gaw kadai rai ta? Anhte Wunpawng Myusha ni hpe shamyit kau na matu dating nga ai satan wa rai nga ai.
Dai satan a maumwi mausa hpe “MYANMAR ATSA, DAGONG KA” nga nna shanhte nan ka tawn ai hpe dai ni gaw “MYANMAR ATSA, KABA U KA” nga nna manu shatsaw la masai. Anhte gaw shanhpyi laika hpe ju sha kau saga ai majaw tinang a labau hpe myen ni hte shan hpraw zawn re ai ni ka da ya ai hpe madang shatsaw nna gram ka la na malai, shada dang rang hkat ai aten naw rai nga ga ai. Ante yawng jawm na dep, mu dep ai satan wa a lam kade matse ai hpe dinglik yu ga.
Hpa mara n nga ai htingbu Assam hkaw hkam, Yahkaing hkaw hkam, Mon hkaw hkam, Thai hkaw hkam ni hpe hkan zing la nna mung masha ni hpe zing ri zing rat sat nat kau ai lam, Myen kaw sa up sha nga ai British ni hpe shachyut shapraw kau na matu Japan ni hpe sa pang la nna shachyut shapraw lu ai hte Japan ni hpe bai ninghkap sai. Satan ni ngu ai gaw chyeju n chye dum ai baw re hka!
Satan wa a asuya hten run mat na mahka e Miwa asuya kaw nna shang hkye la ai hte satan wa gaw nsa matut sa lu nu ai. Dai chyeju hpe shaprai na matu satan wa n ju dik ai Ma Kaw jan hpe shanyam la nna sinna masha ni hpe jahkau la n htawm shi a chyeju madu rai nga ai Miwa a ladi kaw htawng ya manu ai. Lang hte lang Myen mung hpe hkye wa ai Wunpawng Myusha ni hpe mung chyeju n dum ai hta n-ga, 1994 ning kaw gap hkat jahkring ai shaloi tawn da ai ga sadi ni yawng hpe langai a hpang jahten sharun wa sai. Ya gaw Wunpawng Myusha yawng hpe shamyit kau na matu masing jahkrat n htawm mare masha ni hpe hkan rim zing ri sat bang wa masai. Shanhte tsun ai hta, “Hka nnga ai kaw nga n mai nga ai zawn, mung masha n nga jang, KIO ni mung n nga na sai, nga ma ai.
Satan wa a masing gaw ladu lai sai. Masha amyu langai hpe shamyit kau na, ngu ai gaw Yehowa nan n hkraw sai. Wunpawng Myusha ni n yup n sha kyu hpyi ai hpe Yehowa matsan dum lama la sai. Majan gasat poi shagu kaw Yehowa lawm ya nga ai hpe asan sha jawm mu nga saga ai. Anhte gaw aten langai kaw malap mali rai, tinang a hkum hpe tinang a hpyen shatai wa saga ai majaw grit nem wa saga ai rai nna, dai ni gaw bai dum hprang wa ai lamik hpe mu wa saga ai.
KIO, KNO, KDA, NDAK, Du Kaba Lasang Awng hpung, Du Kaba Adang hpung ni in a lapran kaw satan wa kade sumprat bang timung, shada a ntsa e myusha lam yan hta hkan nna myit tau ya hkat ai lam nga wa magang sai. Ndai zawn rai mungdan kata kaw galai shai wa ai gaw, KK a myit shanu ya ai marang e, maigan de du nga ai myutsaw hpu nau ni a ngang kang ai kahkyin gumdin lam madun dan lu ai sakse rai nga ai. Ndai mabyin masa gaw daw dan nlu ai amyu a kahkyin gumdin lam lu wa ai lamik kumla rai nna satan wa gaw Wunpawng Myusha ni a kahkyin gumdin ai n-gun hpe asum jaw ra ai ten rai wa nga sai.
Maigan de du nga ai myutsaw hpu nau yawng hte chye nga sai hte maren, mungdan kata kaw nga nga ai hpu nau n kau gaw tai hpyen wa a lata kaw na hpawng yen n lawt, zing ri zing rat ai kaw asak hkrat sum ai ni mung hti n dang rai nga sai. Asak naw hkrung nga ai ni gaw hprawng yen hkawm ra nga ma ai majaw dum dum di di hkrum shaga na matu ahkaw ahkang nlu ma ai. Raitimung, maigan de du nga ai myutsaw hpu nau ni gaw nlaw nla re ai shabri shabrai kaw na buga de tsi mawan, malu masha, machyu pala a matu dang lu ai atsam hpe myit mang langai hte jawm garum nga ai hpe mu lu yang na chying myit n-gun lu ai law.
Mahtai gaw, maigan de du nga ai Wunpawng Myusha ni gaw myit mang langai sha rai nga sai hpe myit n-gun, masha n-gun, wenyi n-gun yawng kahkyin gumdin nga sai hpe sakse madun lu ai marang e, buga de nga nga ai hpu nau ni hta mung yen kau nlu, kahkyin gumdin wa magang sai. Matut nna, tinang myusha ni hta n-ga, kaga hpu nau myusha ni hte mung, magyep kap nga sai kaw n-gun grau kaba wa hkra shakut sa wa nga na masai ngu kam let ngang hta hpa ra jat hku n-gun jaw dat nngai law.Pyilan


text:
Jawng shang jahpan Form pat na nhtoi gaw (11 June, 2014) kaw re.
Dai kaw lung mayu ai ni gaw ...UNHCR Card shing nrai,
UNHCR Letter laikapa (document) ni nga ra na re.
Ndai jawng gaw ja gumhpraw nbang ra ai sha free mai lung ai lamang hpe galaw ya ai hku re.
Jawng lung ten Shata 6 na na re ( သင္တန္းကာလ ).
Shawk ai ni yawng hpe gaw ( Placement Test ) hku n-na masha hkum hpe nan hkrum ai San/htai interview hpe gaw 13 June, 2014 (Friday) hta galaw sa wa let ,dai kaw awng ai ni hpe hkap la na hku re.
Dai Test kaw awng ai ni gaw... courses 3 rai nga ai ( IT, Culinary, Hairdressing) hpe tinang a english skill hte hkan na mai lata la na hku re.
Sa shawk ai masha ni gaw asak 15 hte 24 lapran kaw byin ra na re lam shana dat ga ai..
lu ai ahkaw ahkang manu shadan let lawan sa shawk la ga,
Chyeju Kaba Sai.